Category
stringclasses 6
values | Article
stringlengths 75
14.3k
|
|---|---|
thalai | 2002 kha a ni daih tawh, a hunlaia milar inkawp ngaihven hlawh ber pawl an ni, Jennifer Lopez leh Ben Affleck an ni miau a! Hemi kum November hian an inhual a, an pahnih chungchang sawi nan hian an hming lakawpin Bennifer tih chu a lar ta hle a ni. Tichuan, 2004-ah an in tha then ve leh ta mai bawk.Tunah chuan 2021 a ni ta, J.Lo leh Ben Affleck te chu khawvel milar zinga a lar ber huangah an la awm zui ta reng a, J.Lo leh a pasal hual Alex Rodriguez ten an inhualna an tihtawp thu an puan hnu lawkah J.Lo leh Ben Affleck te hi an inngaihven thar leh niin report a awm a ‘Bennifer’ hi an thar thawh leh dawn em ni tih chu Hollywood titi lar thar a ni.An pahnih hian an inzui thar leh niin report a awm a, Ben Affleck hi J.Lo in-ah a leng lut lai hmutu an awm a, J.Lo car a tanga a chhuak lai hmutu pawh an lo awm leh zel a niawm e, tichuan fans lam an phur thar a, an pahnih hian inkawp leh se ti a duhthu lo sam hi an tam khawp mai. |
thalai | Justin Timberlake pawh lemchan khawvelah a inlan ve leh ta a, tun tum chu Alisha Wainwright leh Ryder Allen te nen an chang ho a, an film chan hi Fisher Stevens direct ‘Palmer’ a ni a, January ni 29, 2021 hian Apple TV-ah an tichhuak dawn a ni.He film-ah hian Timberlake chu high school football player hlui, Eddie Palmer, kum 12 jail a tan hnuah in a haw leh a, mipa naupang a nuin a kalsan, Sam, a enkawl tak dan vel tarlanna a ni.JT-a’n he film-a a chanpui Alisha Wainwright nen hian nikum khan an lo thang deuh hat tawh a, JT hian Alisha kut a vawn sak laiin, Alisha hian JT-a mal chungah a kut a nghat lai thlalak a awma, hei vang hian JT-a pawh a insawifiah ngial a nih kha.Justin hi Jessica Biel nena innei lai an ni a, he thlalak a darh hnu hian Instagram-ah insawifiahin, “Khami zan khan ka lo khulh hnem deuh a ni. Ka khawsak danah ka inchhir hle mai. Lo hrechiang tur ka ni. Hetiang hi ka fapain a entawn atana ka duh loh tawp a ni. Hrilhhai taka ka siam avangin ka nupui leh ka chhungte hnenah thupha ka chawi a, pasal leh fate tana pa the ber nih ka tum e. In rin ang kha a ni lo,” a ti a, an nupa kar pawh a chhe zui ta lo a ni. |
thalai | K-pop group BTS chu Billboard Artist 100 chart-ah an No.1 leh ta a, tihian he chart-a an No.1 tawh zawng zawng belhkhawm chu kar 10 a tling ta a, chart record siamin group anga he chart-a No.1 ni ngun ber an ni ta rih a ni.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat (Zirtawpni – Ningani) chhunga US-a album leh hla hralh tam dan bakah, streaming, radio airplay leh social media fan interaction te chu tehna pawimawh a ni.He chart hi 2014 atanga an kalpui tan a ni a, BTS hi solo act ni lo-ah chuan he chart-a kar 10 No.1 tling thei hmasa ber an ni a, a nawlpui thua lakah chuan kar 41 No.1 thei Taylor Swift a No.1 ngun ber a, Drake (31), The Weeknd (20), Post Malone (14), Ariana Grande (13), Justin Bieber (12), Ed Sheeran (12), Adele (10), Billie Eilish (10) leh BTS (10) ten an dawt.BTS hi an hla hit ‘Dynamite’ chet that avangin he chart-ah hian No.1 an kai thar leh a, he hla hi Billboard Hot 100 (singles) chart No.1 a kai thar leh a, kar khat chhungin US-ah vawi maktaduai 14 stream niin, download atangin 1,53,000 an hralh leh thei a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | American hmeichhe zinga mahni thawhchhuah ngei a hausa ber chu Diane Hendricks niin, a hausakna hi dollar tluklehdingawn 8 angin an chhut. Ani hi ABC Supply dintu niin, US-a in chung tur (roofing) leh tukverh wholesale distributor lian ber a ni. Diane hi kum thum chhung chu he list-ah hian a zawnin No.1 a ni ta a, a hausakna pawh kum khat chhungin dollar tluklehdingawn 1-in a pung hman.No.2 chu Judy Faulkner niin, medical-records software firm Epic dintu a ni a, ani hi nikum khan No.4 niin, chutih laia a hausakna chu dollar tluklehdingawn 1.9 a ni a, kuminah No.2-ah a invawrhin, a hausakna pawh dollar tluklehdingawn 5.5 a tling ta.Forbes-in American hmeichhia, mahni thawh chhuah ngeia hausa zual list a tihchhuah top 10-a lang te hi kum 60 chung lam vek an ni. Top 10 te chu ($ in billion):1. Diane Hendricks $82. Judy Faulkner $5.53. Meg Whitman $54. Judy Love $4.75. Marian Ilitch $4.16. Lynda Resnick $3.67. Johnelle Hunt $3.58. Thai Lee $3.29. Oprah Winfrey $2.610. Doris Fisher $2.4(THE AIZAWL POST – Thalaite Huang)The Aizawk PostFull>>ePaper Subscribe |
thalai | India-a an remkhawm Jeep Wrangler chu India-ah an tlangzarh a, Delhi showroom-ah Rs 53,90,000 man a ni. Mi panga chuan theihna off-roader hia hma chuan rem khawm sa veka India-a lakluh thin a ni a, tunah chuan India-ah Pune, Maharastra-a an company hmunah an remkhawm ve ta a, pre-booking pawh an hawng nghal. Model chi hnih a awm a, Unlimited chu Rs 53,90,000 man niin, Rubicon chu Rs 57,90,000 man a ni ve thung.He Wrangler thar hi Fiat Chrysler-in India-a huang zauh an tumna pakhat a ni a, tunah hian India-a huang zauh nan dollar maktaduai 250 chuang an invest belh a,SUV thar chi li an tlangzarh tawh bawk. JeepWrangler thar hianan signature sever-slat grille leh LED headlamp bial a nei a, fender-mounted side indicator a neih bakah 18-inch alloy wheels, fog lamp, LED tail light, tailgate-mounted spare wheel te pawh a nei a, a chung leh a kawngka awlsam taka thlawn theih turin an siam bawk.A chhunglamah a cabin pawh an update nual a, dashboard leh central console thar neiin, 8.4-inch touchscreen infotainment system neiin, Apple CarPlay leh Android Auto a support a, UConnect 4C NAV connected technology a support bawk. A feature dang langsar deuh zingah chuan push-button start, dual-zone climate control, passive keyless entry te pawh a tel. A chuangte himna atan safety leh security feature 60 chuang a nei a, chung zingah chuan electronic stability control, hill start assist, select speed control, electronic roll mitigation, tyre pressure monitoring system, driver and front passenger airbag, supplemented seat-mounted side airbags, front park assist, rearview camera te pawh a tel.2021 Jeep Wrangler hian 2.0-litre turbocharged petrol engine neiin, 262 bhp leh 400 Nm torque pechhuak thei a ni a, 8-speed automatic transmission a nei a, Selec-Trac full-time 4WD drive system a nei thar bawk. |
thalai | K-pop group BTS chu tunkar Billboard Artist 100 chart-ah an No.1 leh a, tihian a zawnin kar thum chhung he chart-ah hian an No.1 ta.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a an album leh hla hralh tam dan te, streaming leh radio-a an zaitir nasa dan bakah social media fan interaction te chu tehna pawimawh a ni.BTS hi an hla hit ‘Dynamite’ chu Billboard Hot 100 (singles) chart-ah No.1 a la ni a (he chart hi kar khat chhunga US-a hla mal hralh tam dan tehna a ni), copy 1,36,000 hralhin hei bakah hian US-ah vawi maktaduai 13.3 stream la la ni a, radio-ah pawh kar khat chhungin ngaithlatu maktaduai 18.3 nei anga chhut a ni a ni bawk.BTS hi Billboard Artist 100 chart-a South Korean hlang anga No.1 ni thei hmasa ber an ni, he chart-a an No.1 tawh zawng zawng belhkhawm chu kar 9 a tling tawh. He chart hi 2014 atanga an kalpui tan niin, Taylor Swift hi No.1 ni ber niin, a No.1 tawh zawng zawng belhkhawm chu kar 41 a tling tawh a, Drake (31), The Weeknd (20), Post Malone (14), Ariana Grande (13), Justin Bieber (12), Ed Sheeran (12), Adele (10), Billie Eilish (10), BTS (9), Bruno Mars (7) leh Lady Gaga (6) ten an dawt.Billboard Artist 100 chart Top 10:1 BTS2 Big Sean3 6ix9ine4 Taylor Swift5 Juice WRLD6 Harry Styles7 Luke Combs8 Pop Smoke9 Drake10 Post Malone(THE AIZAWL POST – Thalaite Huang)The Aizawk PostFull>>ePaper Subscribe |
thalai | SSR case: CBI-in case chhui dawnSC-in Rhea dilna a ngaihtuahBollywood star Sushant Singh Rajput thihna chu CBI chhuitir tura Bihar sorkarin sorkar laipui a ngenna chu an pawm tih Supreme Court a hriattir. Bihar Chief Minister Nitish Kumar chuan SSR pa Krishna Kishore Singh-a’n a fapa thihna chungchang CBI chhui tir tura a ngenna chu sorkar laipuiah a recommend a, chumi hnu lawkah CBI chhui tir remtih a nih thu hi Supreme Court-ah an hriattir ta a ni.Solicitor General Tushar Mehta chuan Nilaini khan Supreme Court-ah sorkarin Bihar sorkarin CBI chhui tura a recommend-na chu a pawm tih a hriattir a, SC chuan he actor thihnaa thudik chu hai lan ngei tur a ti niin PTI thuthawn chuan a tarlang bawk a ni.Hetihlai hian Sushant Singh Rajput ngaihzawng thihsan tak Bollywood star ve tho Rhea Chakraborty laka SSR pa, Krishna Kishore Singh-a’n Bihar-a FIR a thehluh chu Rhea chuan Bihar-a a chungchang hi ngaihtuah lo va, he case hi Mumbai a sawn dilna Supreme Court-a a thehluh chu nimin tlai khan Supreme Court-in a ngaihtuah a, kar leh hearing neih leh turin a ti a, chutih rualin he thubuaiin a nghawng te chu sawi tur an neih te ni thum chhunga court-a theh lut turin a hriattir nghal bawk a ni.SSR hi June ni 14 khan Bandra, Mumbai-a a chenna apartment-ah inawkhluma hmuh a ni a, a thihnaah hian midang kut tuar a nih theihna awm hnuhma police ten an hmu lo a, a thih chhan pawh mahni intihlum tiin puang mah se SSR hi mahni intihlum duh tur khawpa hrehawma siamtu an awm tiin, a fans leh a chhung ten hetianga a nun tihrehawmtu hi chhuichhuah phutin an nawr ve thung a, chumi hnuah Mumbai Police ten an chhui zui ta a ni.Mahse, Mumbai Police te chhui dana lungawi tawk lo an awm a, CBI chhui tir an ngiat leh a, chumi hnuah Bihar Police-ah FIR theh luh niin, Bihar Police leh Mumbai Police inkarah neuh neuh a awm zui ta a, Bihar Chief Minister Nitish Kumar pawhin SSR case hi CBI chhui tir turin sorkar laipuiah a recommend zui ta nghe nghe a ni. Hetihlai hian Mumbai Police ten he case hi CBI kuta hlan tul an ti lo ve thung.The Aizawk PostFull>> ePaper Subscribe |
thalai | Silk Sonic (Bruno Mars leh Anderson .Paak) hla hit ‘Leave the Door Open’ chu Billboard Hot 100 (singles) chart No.1 a kai thar a, hetihrual hian Olivia Rodrigo leh Masked Wolf te pawh an hla thar hmangin top 10-ah an lang ve leh ta bawk.Billboard Hot 100 (singles) chart hi kar khat (Zirtawpni – Ningani) chhunga US-a hla lar dan tehna a ni a, chart ranking siam nan hian all-genre US streaming (official audio leh official video), radio airplay leh sales data te chu tehna pawimawh a ni.Silk Sonic ‘Leave the Door Open’ chu chart No.3 atangin No.1-ah a invawrh kai ve ta a, kar khat chhungin US stream maktaduai 21.5 bakah download sales 28,600 a nei thei a, radio airplay-ah pawh ngaithlatu maktaduai 59.1 nei angin an chhut.Silk Sonic hi Bruno Mars leh Anderson .Paak te an ni a, Mars tan Hot 100-a a hla No.1 kai thei pariatna niin, Anderson tan chuan a vawi khat No.1-na a ni ve thung. Tihian Bruno Mars hi he chart No.1-a hla pariat chin nei thei zaithiam 18-na a ni ta bawk a ni.Kar kalta No.1 Lil Nas X ‘Montero (Call Me By Your Name)’ chu No.2-ah a tawlh a, chart No.1 hlui Justin Bieber ‘Peaches’ featuring Daniel Caesar leh Giveon pawh No.2 atangin No.3-ah a tawlh a, chart No.1 hlui bawk Cardi B ‘Up’ chu No.4-ah bawk a la awm ve thung.Olivia Rodrigo hla hit, he chart-a kar riat No.1 thei, ‘Drivers License’ chu No.5-ah bawk awm lehin, The Weeknd ‘Save Your Tears’ pawh No.6-ah bawk a la awm a, Dua Lipa ‘Levitating’ featuring DaBaby pawh No.7-ah bawk a la awm.Olivia Rodrigo hla thar ‘Deja Vu’ chu No.8-ah a debut a, hei hi Olivia tan chart top 10 kai thei hla pahnih a neihna a ni ta a, record thar siamin, zaithiam zingah mumal taka hla tihchhuah hmasak pahnih Hot 100 chart top 10 kai pui nghal ve ve thei hmasa ber a ni.Chart No.1 hlui The Weeknd ‘Blinding Lights’ chu No.8 atangin No.9-ah a tawlh a, tihian he hla hi kar 57 chhung chart top 10-ah a lang tling tawh a, he chart top 10-a lang rei ber record a siam chu a sawhnghet leh ta sauh a ni.Chart top 10 khartu chu Masked Wolf ‘Astronaut in the Ocean’ niin, No.12 atangin No.10 a kai thar a, Masked Wolf tan chart top 10-a a lan vawi khatna a ni. Masked Wolf hi Australian rapper niin, a lai-ah hming chu Harry Michael a ni. |
thalai | Gwen Stefani, kum 44, leh Blake Shelton, kum 51, te chuan an inhual thu an puang ta. Anni pahnih hi 2015 atanga inzui tan tawh an ni.Shelton leh Stefani hian Instagram-ah an pahnih thlalak post-in, inchuks pahin a zungbun chu a tilang vâ a, Shelton chuan, “Hey @gwenstefani 2020 tinuamtu leh ka nun zawng zawng tinuamtu i nih avangin ka lawm e. Ka hmangaih che. Yes i tiri ka hria!” a ti.Stefani pawhin chhang let nghalin, “@blakeshelton yes please!” a ti ve nghal.Shelton-a thupuangtu chuan anni pahnih hi Oklahoma-ah tunhnai lawk khan an inhual niin a sawi a, Stefani inhualna lunghlu zungbun chungchang pawh puanzar a la awm lo a, mahse, lunghlu lama mithiam thenkhat chuan a lan dan atangin 5-7ct+ vel ni turin an chhut a, dollar maktaduai man chu a tlin ngei a rinawm.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Liam Nesson channa, action thriller ‘The Marksman’ chuan tun weekend kalta khan North America-ah cinema hall ticket hralhna atangin dollar maktaduai 3.7 a lalut a, box office No.1 a ni.‘The Marksman’ hi Robert Lorenz direct niin, Neeson chu Arizona rancher, Marine chawl tawh, Mexican ruihhlo hmanga sumdawng pawl lak atanga mipa naupang pakhat chhanchhuaktu lemah a chang. COVID-19 avanga cinema hall inhawng chhun te pawh a thawl viau laiin Markshman hi chhimlamah a che tha deuh a, a entu zingah pawh kum upa lam an tam zawk a, ticket leitu 33% chu kum 45 chunglam an ni.DreamWorks Animation ‘Croods 2’-in dollar maktaduai 2.9 lalut lehin No.2-ah bawk a la awm a, tihian kar riat chhung chu a zawnin No.2-ah a awm ta. ‘Croods 2’ hian kar riat chhungin US-ah dollar maktaduai 40.2 a lalut tawhin, US pawn lama a lak luh nen chuan dollar maktaduai 143.8 a tlin ve der tawh.He chart-a kar nga chhung No.1 tawh ‘Wonder Woman 1984’ chuan tun weekend kalta khan dollar maktaduai 2.6 lalut lehin, No.3-ah a tawlh ta a, he film hian US-ah dollar maktaduai 35.8 lalut tawhin, US pawnlama a lakluh nen chuan dollar maktaduai 141.7 a tlin ve ta bawk.News of the World-in dollar maktaduai 1.3 lalut lehin, No.4 a ni a, he film pawh hian kar thum chhungin US-ah dollar maktaduai 8.7 a lalut ve ta a, Monster Hunter chu Top 5 khartu niin, dollar maktaduai 1.1 a lalut ve leh bawk. |
thalai | Lil Nas X ‘Montero (Call Me by Your Name)’ chu Billboard Global 200 leh Billboard Global Excl. US chart-ah a No.1 leh ve ve a, tihian kar thum chhung khawvel huapa hla lar ber a ni ta. Billboard Global 200 chart-ah hian kar nga a No.1 tling ta a, chutihlaiin Billboard Global Excl. U.S. chart-ah chuan kar thum a No.1-na a ni ta bawk. Hetirual hian J. Cole pawh Billboard Global 200 top 10-ah a debut a, Tion Wayne leh Russ Millions te pawh Global Excl. U.S. top 10-ah an debut ve bawk.Bilboard Global 200 chart hi khawvel huapa hla lar dan tehna a ni a, Billboard Global Excl. U.S. chart hi US tel lo a khawvela ram dang zawnga hla lar dan tehna a ni ve thung. Chart ranking siam nan hian official-only stream (subsctiption leh ad-supported audio leh video music service) bakah download sales te chu tehna pawimawh a ni.Lil Nas X ‘Montero (Call Me by Your Name)’ hi kar khat chhungin khawvel huapin stream maktaduai 77 leh download sales 5,500 a la tling thei a, chu chu chart-ah a No.1 pui leh ta a, tihian he chart-ah hian kar nga a No.1 tling ta a ni.He chart No.1 hlui Justin Bieber ‘Peaches’ featuring Daniel Caesar leh Giveon chu No.2-ah bawk a awm leh a, Dua Lipa ‘Levitating’ featuring DaBaby chu No.4 atangin No.3-ah a insawn a, chart No.1 hlui The Weeknd leh Ariana Grande ‘Save Your Tears’ chu No.3 atangin No.4-ah a tawlh a, Doja Car ‘Kiss Me More’ featuring SZA chu No.5-ah bawk a la awm.Billboard Global Excl. U.S lamah pawh Lil Nas X ‘Montero (Call Me by Your Name)’ bawk a No.1 leh a, he chart-ah hian kar thum a No.1 tling ta. He hla hi kar khat chhugin US tel loin ram dang zawngah stream majtaduai 57.7 leh download sales 2,500 a la tling a, chu chu a No.1 pui leh ta a ni.He chart-a kar nga chhung No.1 thei Justin Bieber ‘Peaches’ featuring Daniel Caesar leh Giveon chu No.2-ah bawk a la awm a, The Weeknd leh Ariana Grande ‘Save Your Tears’ chu No.3-ah bawk awm lehin, Dua LIpa ‘Levitating’ featuring DaBaby chu No.4-ah bawk a la awm a, Doja Cat ‘Kiss Me More’ featuring SZA chu No.6 atangin No.5 a kai thar ve ta bawk.Billboard Global 200 Top 10:1 Montero (Call Me By Your Name) – Lil Nas X2 Peaches – Justin Bieber Featuring Daniel Caesar & Giveon3 Levitating – Dua Lipa Featuring DaBaby4 Failing – Save Your Tears5 Kiss Me More – Doja Cat Featuring SZA6 Astronaut In The Ocean – Masked Wolf7 Leave The Door Open – Silk Sonic (Bruno Mars & Anderson .Paak)8 i n t e r l u d e – J. Cole9 Rapstar – Polo G10 Your Power – Billie EilishBillboard Global Excl. US Top 10:1 Montero (Call Me By Your Name) – Lil Nas X2 Peaches – Justin Bieber Featuring Daniel Caesar & Giveon3 Save Your Tears – The Weeknd & Ariana Grande4 Levitating – Dua Lipa Featuring DaBaby5 Kiss Me More – Doja Cat Featuring SZA6 Body – Tion Wayne X Russ Millions Featuring ArrDee, E1 (3×3), ZT (3×3), Bugzy Malone, Buni, Fivio Foreign & Darkoo7 Astronaut In The Ocean – Masked Wolf8 Leave The Door Open – Silk Sonic (Bruno Mars & Anderson .Paak)9 Pareja del Ano – Sebastian Yatra X Myke Towers10 Friday – Riton X Nightcrawlers Featuring Mufasa & Hypeman |
thalai | Adele hi kan hriat tan tirh atangin nu sa tha nelh nawlh kha a ni thin a, mahse, kuminah a rihna a tihniam ta vak mai a, 7 stone (kg 44 vel) zetin a rihna a paih a, tunah chuan a slim ta zaih mai.Adele hian a tihna paih turin Sirtfood Diet a zawm tha hle niin an sawi a, ‘sirtfoods’ chu kan taksa a min tichertu sirtuins, ‘skinny gene’ an tih mai hna thawh chak tir theitu niin an sawi. Sirtuins hian kan taksain thau a paih theihna a tichak a, metabolism a tichak a, kar khat lekah pawh a result a hmuh nghal zung zung theih a ni.Sirtfood Diet-ah chuan chaw tana green tea, dark chocolate, apple, blueberries te an ei nasa a, red wine pawh tlem tlem a in a theih bawk.Hetihrual hian Adele rihna paih chak theihna chhan pakhat chu Sirtfood Diet bakah a exercise lak nasa hi niin an sawi bawk. Adele hian personal trainer neiin, regular takin nitin darkar khat exercise a lakpui thin niin an sawi.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Bollywood actress Mishti Mukherjee, kum 27, chu October ni 2 khan Bengaluru-a damdawi inah kal tha lo (kidney failure) avangin a thi a, hetianga kal tha lo a neihna chhanah hian a keto diet an mawhpuh dueh tlat mai.Mishti Mukherjee hi Bollywood film bakah Telugu leh Bengali film bakah music video thahnem takah a inlan tawh a, 2012 khan Bollywood movie ‘Life Ki Toh Lag Gayi’-ah changin hei hi Bollywood a luhchilh tanna a ni. 2013-ah ‘Main Krishna Hoon’-ah inlanin, 2014 khan ‘Kaanchi: The Unbreakable’-ah a chang leh a, hei hi a larchhuah deuh tak takna niin, 2016-ayh ‘Great Grand Masti’, 2017-ah ‘Begum Jaan’ a chan bakah 2019 khan ‘Manikarnika: The Queen Of Jhansi’-ah te pawh a inlan ve leh bawk. Heng bakah hian Bengali leh Telegu project hrang hrangah a inlan bawk.Mishti thih thu a chhungten an puannaah chuan, “Actress Mishti Mukherjee, film leh music video thahnem taka a theihna lo lantir tawh chu a awm ta lo. Keto diet avangin a kal a chhia a, Zirtawpni zan khan na tak tuarin a thaw a lo tawp ta. Theihnghilh tawh loh tur channa nasa tak a ni. A thlarau chawl hahdam rawh se,” tiin an tarlang.Keto diet chu eng ni? Keto diet chu high-fat, protein tam vak lo, carbohydrate hniam tak a ni a, intihcher tumte tana diet plan pakhat a ni. Keto diet tih dan tur dik takah chuan nikhatah fat 75%, protein 20% leh carbohydrate 5% chauh ei leh in atanga lakluh tur a ni. A tum ber chu ei leh in atanga carbohydrate paih deuh vek a ni a (carbogydrate chu kan taksain fuel/ thahrui atan a hmang thin), a aiah taksa a thau awm chu chakna/thahrui atan hman a tum a ni. hetiang hi ketosis an tih chu a ni.Ei leh in atanga mamawm lakluh tam (high-fat diet) hian taksa tan thatna a neih rualin that lohna pawh a nei a, a bik takin hetiang diet hi rei tak kalpui a nihin a tha lo lehzual niin mithiam ten an sawi a, kal (kidney) a tihah a, kala lungte awm (kidney stone) te pawh a siam thei. Keto hi high-fat diet a ni a, protein an tam lo thung a, hei hi kal tha lo nei sa tan fimkhur lehzual a ngai niin an sawi bawk.Fortis Memorial Research Institute, Gurugram-a Nephrology & Renal Transplant lama an Director leh HOD ni bawk Salil Jain chuan keto diet-ah chuam mawm a tam a, protein a awm nual bawk a, carbohydrate a tlem hle thung a, heng chaw hi kan ei a, a bik takin sa tisen chi kan ei nasa bawk a nih chuan kala lungte awm theihna risk a tisang thei niin a sawi a, “Kal tha lo nei sa tan phei chuan kal hnathawh a tibuai thei. Sa lam chi ei tam hian kan zun a ti-acidic a, chu chuan zunah calcium a titam thin,” a ti.Balaji Action Medical Institute, New Delhi-a Senior Dietician Priya Bharma chuan, “Keto diet hi diet schedule zawm harsa tak mai a ni a, rihna paih ngawr ngawr a tum a ni. Mawm leh protein lakluh tam avangin taksa hriselna nghawng thei a ni,” a ti a, hetiang diet plan hi tum khatah ni 45 aia rei kalpui loh tur niin a sawi bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Sawmtea Chhangte chuan a music video thar “|hangthar Vannei” a tichhuak ve leh ta a, YouTube leh Zonet music channel-ah en theihin a awm ta.Sawmtea hi tunlai Mizo mipa gospel singer zinga sawm hlawh ber leh thawm nei lian ber zinga mi a ni a, a hla thar ‘|hangthar Vannei’ tih hla hi R. Vanlalzauva phuah a ni a, Sawmtea chuan he hla hi ama nun nen pawh a inhmeh hlea a hriat thu a sawi a, “He hla hi a phuahtu Pu R. Vanlalzauva’n min ngaihthlak tur hmasak ber atangin min hneh nghal a, keima tan liau liaua phuah ni awm tak a ni. Pathian malsawmna tam tak ka dawng mawlh mawlh a, vanneihnain min vur a, tun thlenga Pathian min hruai dan ka thlir let hian he hla hi ka testimony hla a ni ka ti hial a. Pathian hnena ka lawmthu sawina hla a ni,” a ti.Sawmtea chuan a hla thar hi a ngaithlatute pawhin an hlawkpui ngei a beisei thu sawiin, “A ngaithlatu mipuite pawn tun thlenga Pathian malsawmna leh khawngaihna inchan nasat zia te, a kaihhruaina zawng zawngte in thlir let chuan Pathian chungah hian lawmna tur in ngahin ka ring a ni,” a ti bawk. |
thalai | Tunlai hmeichhe rapper hriathlawh ber pawl Cardi B chuan a pasal Offset nena inthen dilna Fulton County Magistrate, Georgia-ah a theh lut ta rup mai.Court-ah hi chuan an hming tak tak hmangin inthen dilna hi a thlen a, Belcalis Marlenis Almanzar vs. Kiari Kendrell Cephus tiin case pawh ziah luh a ni a, court document atanga a lan danin Cardi B hian Offset nena an fanu enkawltu nihna a dil nghal bawk. He case hi November ni 4-ah an ngaihtuah dawn a ni.Anni nupa hi an inkawp rem viau emaw tih laiin hetiang boruak hi a awm leh thut mai a, an inneih kum thum tlin champha thlen nan ni nga chauh a awm tawh tihah Cardi hian inthen dilna hi a theh lut ta a ni.An nupa inkar buaina chu a pasal lerh vang a nih hmel ber a, kum kalta khan Offset hian hmeichhe dang kawp a lo nei pek a, kumin January-a Vogue-in an kawmnaah pawh Cardi chuan Offset hian a rinawm loh san fo thin chung pawha a chhuahsan lohna chhan sawiin, “Ka pasal nen kan inkara neuh neuh a awm changin, i hria em, engkimah a rinawm lo a ni mai- tichuan a bula chen zui a thawhpui zel turin rilru ka siam a, mi tam tak ka lakah an thinrim phah a, hmeichhe tam tak lung ka tiawi lo bawk. Mahse, a tak ramah chuan, mi tu emaw i hmangaih a, i kalsan a chuan i rilru a hah a, i depress a, social media velah ani chuan a phatsan che avanga be tawh lo tur tein an rawn sawi a, i chhungril erawh a hlim si lo. Tichuan, a tangah i bei leh a, Engtin nge i theih zawk? Min phatsan an nih hi an ti vek a. Hei hi hria ang u nupaa kan insiam hian thihnain min then hma loh zawng kan tih hian, heng inhauhna ho tak tak, fridge kawngka khar lo a kalsan tih vel mai mai hi chauh a ni lo a nia. Engkim huam tir tur,” a lo ti tawh.Mahse, tunah chuan a dawh zo ta ngang lo a ni ang a, in then dilna a theh lut ve ta tlat mai. Cardi B leh Offset te hian fanu pakhat Kulture Kiari Cephus an nei tawh a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Ariana Grande chu Billboard Artist 100 chart-ah No.1 lehin, tihian he chart-a a No.1 hun chhung belhkhawm chu kar 15 a tling ta chiah a, Post Malone lehpelin, Artist 100 chart-a No.1 rei lamah palina a ni ta.Billboard Artist 100 chart hi kar khat chhunga US-a zaithiam lar dan tehna a ni a, chart ranking siam nan hian kar khat chhunga US-a an album leh hla hralh tam dan bakah streaming, radio airplay leh social media fan interaction te chu tehna pawimawh a ni.Grande hi a album ‘Positions’ chu Billboard 200 (albums) chart-ah a kar hnih nan a No.1 leh a, hei bakah hian he album-a a hla ‘Positions’ chu Billboard Hot 100 (singles) chart-ah No.2 a la ni a, ’34+35′ pawh No.30 a la ni thei a, hengte hian Artist 100 chart-a a dinhmun pawh a vawrh sang leh ta a ni.Grande hi a hmain Post Malone nen he chart-a No.1 ni reiah palina ve ve an ni a, mahse, tunkar chart-ah Grande hi a No.1 leh tak avangin amahin palina a ni ta a, Post Malone chu panganaah a tawlh ve thung. He chart-a No.1 ni rei thei ber chu Taylor Swift niin, a No.1 chhung belhkhawm kar 41 a tling tawh a, a dawttu chu Drake (31) niin, The Weeknd (20)-in a dawt ve leh a ni.Billboard Artist 100 Top 10:1 Ariana Grande2 Luke Combs3 BTS4 Harry Styles5 Juice WRLD6 The Weeknd7 Pop Smoke8 Morgan Wallen9 King Von10 Post Malone |
thalai | American Idol season 19 zin kawng chu a bumboh ve viau a, chuti chung chuan a tawp thlengin winner an puang ta- Chayce Beckham.Season 19-ah hian top 3-ah Chayce Beckham, Grace Kinstler leh Willie Spence te an lang a, an rama Pathianni zan, keini tana Thawhtanni tuk khan finale darkar thum show an nei ta a, Grace chu pathumna niin, Chayce leh Willie te pahnih chauh an awm ta.Tichuan, Ryan Seacrest-a’n winner a puang ta. Country singer, kum 24 mi, Chayce Beckham chu American Idol season 19 winner a ni. Chayce hian a tawp khar nan a single ’23’ tih hla sain, “In zavaia chungah ka lawm takzet e,” a ti.Finale-ah hian zaithiam lar an perfoam nual a, chung zingah chuan Alessia Cara, Luke Combs, Mickey Guyton, Sheryl Crow, Macklemore, Fall Out Biy, Chaka Khan, Leona Lewis leh rock legend Lindsey Buckingham te pawh an tel.American Idol season 19-ah hian harsatna neuh neuh an tawk ve nual a, May ni 16 khan top 5-a tling Caleb Kennedy chuan competition atanga a inhnuhdawh thu a puang a, ani a video sawisel hlawh tak online-a a darh avanga inhnukdawk leh thut a ni a, top 20 atangin Wyatt Pike pawh mimal thil avangin a inhnukdawk tawh a, judge zinga mi Luke Bryan chu COVID-19 test a positive avangin a chawl deuh vang vang a, contestant Funke Lagoke chu stage-ah nikhaw hre lo titihin a tlu bawk. Hetiang harsatna neuh neuh paltlangin winner thar Chayce Beckham an nei leh ta a ni. |
thalai | BTS member J-hope chuan South Korea-a Children;s Day pualin Africa-a naupang tharum thawhna tawk te tan won maktaduai 100 (dollar 89,000 vel) a thawh. J-Hope hian a sum thawh hi Korean charity a thawhpui thin kaltlangin a pe a ni. J-Hope hi charity lamah a inhmang ve reng reng a, tun kum thum chhungin won maktaduai 700 chuang charity-ah a thawh tawh a ni. |
thalai | Billboard Music Awards 2020 chu nimin tuk khan Dolby Theatre, Los Angeles-ah an sem ta a, rapper Post Malone a langsar ber a, award pakua dawngin, chung zingah chuan award ngaihhlut Top Artist leh Top Male Artist te pawh a tel.BBMA 2020-ah hian Khalid, Lil Nas X leh Kanye West ten award pali theuh dawngin, Post Malone an dawt a, Billie Eilish-i’n award pathum a dawng bawk. Kanye West-a award dawn pali te hi gospel category vek a ni.Kumin BBMA hi Kelly Clarkson-i’n a host leh a, tum thum a zawna he award show a host-na a ni ta. Kumin hian coronavirus hripui leng avangin award semna hmunah mipui tel theih a ni lo va, red carpet pawh buatsaih a ni lo. Nominee thahnem tak chuan live leh pre-taped performance hmangin show an kalpui a, Bad Bunny, Alicia Keys leh BTS te pawh he show-a perform zaithiam thahnem tak zingah an tel.2020 BBMA-ah hian En Vogue an hla hit ‘Free Your Mind’ chu thangthar zawk te ngaihthlak turin an rawn chhawpchhuak thar leh. Kum 30 kalta indin kha an ni daih tawh a, chuti chungin En Vogue hi an step a bahlah miah lo, show host Kelly Clarkson pawhin, “A vanglai ang tho kha a la ni e,” a ti hial a ni.2020 Billboard Music Awards winner-te chu:Top Artist : Post MaloneTop Billboard 200 Album : Billie Eilish, When We All Fall Asleep, Where Do We Go?Top Hot 100 Song : Lil Nas X ft. Billy Ray Cyrus, “Old Town Road”Top Male Artist : Post MaloneTop Female Artist : Billie EilishTop Duo/Group : Jonas BrothersTop New Artist : Billie EilishBillboard Chart Achievement Award (Fan Voted) : Harry StylesTop Hot 100 Artist : Post MaloneTop Streaming Songs Artist : Post MaloneTop Song Sales Artist : LizzoTop Radio Songs Artist : Jonas BrothersTop Social Artist (Fan Voted) : BTSTop Touring Artist : P!nkTop R&B Artist : KhalidTop R&B Male Artist : KhalidTop R&B Female Artist : Summer WalkerTop R&B Tour : KhalidTop Rap Artist : Post MaloneTop Rap Male Artist : Post MaloneTop Rap Female Artist : Cardi BTop Rap Tour : Post MaloneTop Country Artist : Luke CombsTop Country Male Artist : Luke CombsTop Country Female Artist : Maren MorrisTop Country Duo/Group : Dan + ShayTop Country Tour : George StraitTop Rock Artist : Panic! At The DiscoTop Rock Tour : Elton JohnTop Latin Artist : Bad BunnyTop Dance/Electronic Artist : The ChainsmokersTop Christian Artist : Lauren DaigleTop Gospel Artist : Kanye WestTop Soundtrack : “Frozen II”Top R&B Album : Khalid Free, SpiritTop Rap Album : Post Malone, Hollywood’s BleedingTop Country Album : Luke Combs, What You See Is What You GetTop Rock Album : Tool, Fear InoculumTop Latin Album : J Balvin & Bad Bunny, OasisTop Dance/Electronic Album : Marshmello, Marshmello: Fortnite Extended SetTop Christian Album : Kanye West, Jesus is KingTop Gospel Album : Kanye West, Jesus is KingTop Streaming Song : Lil Nas X ft. Billy Ray Cyrus, “Old Town Road”Top Selling Song : Lil Nas X ft. Billy Ray Cyrus, “Old Town Road”Top Radio Song : Jonas Brothers, “Sucker”Top Collaboration (Fan Voted) : Shawn Mendes & Camila Cabello, “Señorita”Top R&B Song : Khalid, “Talk”Top Rap Song : Lil Nas X ft. Billy Ray Cyrus, “Old Town Road”Top Country Song : Dan + Shay with Justin Bieber, “10,000 Hours”Top Rock Song : Panic! At The Disco, “Hey Look Ma, I Made It”Top Latin Song : Daddy Yankee ft. Snow, “Con Calma”Top Dance/Electronic Song : Ellie Goulding x Diplo ft. Swae Lee, “Close To Me”Top Christian Song : For King & Country, “God Only Knows”Top Gospel Song : Kanye West, “Follow God”(THE AIZAWL POST – Thalaite Huang)The Aizawk PostFull>>ePaper Subscribe |
thalai | Ariana Grande hla thar ‘Positions’ chu a kar hnih nan Billboard Global 200 chart-ah a No.1 leh a, hetihrual hian Bad Bunny leh Jhay Cortez te hla ‘Dakiti’ chu Billboard Global Excl. U.S.-ah a No.1 ve thung.Billboard Global 200 chart hi khawvel huapa kar khat (Zirtawpni – Ningani) chhunga hla lar dan tehna a ni a, Billboard Global Excl. U.S. hi kar khat chhunga US tel lo a ram dang zawnga hla lar dan tehna a ni ve thung a, chart ranking siam nan hian subscribtion leh ad-supported audio leh video music service leh download sales te chu tehna pawimawh a ni.Ariana Grande ‘Positions’ hi khawvel pumah kar khat chhungin stream maktaduai 69.9 leh download sales 12,000 a tling a, hei hi chart-ah a No.1 pui leh ta a, Bad Bunny leh Jhay Cortez ‘Dakiti’ chu he chart-ah hian No.2 niin, 24kGoldn ‘Mood’ featuring iann dior chu No.3-ah bawk a la awm a, chart No.1 hlui BTS ‘Dynamite’ chu No,2 atangin No.4-ah a tawlh ve thung.Ariana Grande hla dang ’34+35′ chu No.5-ah a debut a, he hla hi ‘Positions’ album a mi tho a ni. Tihian Ariana Grande hi hmeichhe zaithiam zingah he chart top five-a tum khata hla pahnih nei thei hmasa ber a ni a, a nawlpuiah chuan pathumna niin, Justin Bieber leh BTS ten he record hi an lo siam tawh avangin Grande hi pathumna a ni.Billboard Global Excl. U.S. chart-ah chuan Puerto Rican artist Bad Bunny leh Jhay Cortez ‘Dakiti’ a No.1 ve thung a, he hla hi kar khat chhungin, US tih loh khawvel ram dangah stream maktaduai 61.5 a tling a, download sales 1,000 a nei hman bawk. Kar kaltaa he chart-a No.1 Ariana Grande ‘Positions’ chu No.2-ah a tawlh a, chart No.1 hlui BTS ‘Dynamite’ chu No.2 atangin No.3-ah a tawlh a, LiSA ‘Homura’ chu No.3 atangin No.4-ah tawlhin, 24kGoldn ‘Moods’ featuring iann dior chu No.4 atangin No.5-ah a tawlh ve ta bawk. |
thalai | Taylor Swift chuan COVID-19 avanga a pasalin a thihsan, hmeichhe pakhat, fa panga nei hnenah dollar 50,000 (Rs 36,34,000 vel) tanpui nan a pe.Swift leh a nu Andrea te chuan GoFundMe kaltlangin, Vickie Quarles tan tanpuina hi an thawh a, Vickie, fa panga nei tawh hi a pasal Theodis Ray Quarles chuan COVID-19 avangin a thihsan a, an chhungkaw khawsak a harsat avangin tanpuina vehbur khawnna hi GoFundMe kaltlangin an nei ta a ni.Nikum December mai pawh khan Swift hian GoFundMe kaltlangin nu pahnih, hripui leng avanga harsatna tawk, an bil chawi tur pe thei lo te tanpui nan dollar 13,000 (Rs 9,45,000 vel) ve ve lo pe tawh bawk a, hei bakah hian hripui leng avanga hna chân te tan sum thahnem tak a thawh tawh a, Nashville record store Grimey’s New leh Preloved Music-a thawktu te hriselna lama inenkawlna tur a lo thawh tawh bawk a ni. |
thalai | Taylor Swift album ‘Folklore’ chu Billboard 200 (albums) chart-ah a No.1 leh a, tihian kar li chhungin a zawnin a No.1 ta a, hmeichhe zaithiam zingah 2015 hnua he chart-a kar li chhung No.1 leh thei hmasa ber a ni. ‘Folklore’ album hi August ni 14 leh leh ni 20 inkar khan US-ah copy 1,01,000 hralh lehin, hei hi chart-ah a No.1 pui leh ta a ni.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga ranking siam thin a ni a, album hralh zat chhut nan hian album tak tak hralhna bakah streaming atanga album hralhna tlukpui leh a, album-a hla mal hralhna atanga album hralhna tlukpui te belhkhawm thin a ni.Folklore hi July ni 31-a tlangzarh kha niin, a kar khatnaah copy 8,46,000 hralhin No.1-ah a debut a, kumina album tlangzarh zingah chuan a kar khatnaa hralh hnem ber record a siam nghal a, tunkar chart thlengin a la No.1 chhunzawm ta a ni. Tunah hian kar khat chhungin album tak tak copy 46,000 an hralh bakah streaming atangin album copy 53,000 hralhna tlukpui a kai leh a, album-a hla mal hralh atangin album copy 2,000 tlukpui a tling leh bawk.Pop Smoke No.1 album hlui ‘Shoot for the Stars Aim for the Moon’ chu copy 86,000 hralh lehin No.3 atangin No.2 a kai thar leh a, Juice WRLD No.1 album hlui ‘Legends Never Die’ chu copy 79,000 hralh lehin No.2 atangin No.3-ah a tawlh ve thung.Rapper Young Dolph album ‘Rich Slave’ chu copy 65,000 hralhin No.4-ah a debut a, hei hi a top 10 album pahnihna a ni.Broadway cast recording Hamilton: An American Musical chu copy 56,000 hralh lehin No.6 atangin No.5 a kai leh a, Rod Wave ‘Pray 4 Love’ chu copy 48,000 hralh lehin No.4 atangin No.6-ah a tawlh a, Lil Baby No.1 album hlui ‘My Turn’ chu copy 44,000 hralh lehin No.9 atangin No.7 a kai thar leh a, DaBaby No.1 album hlui ‘Blame It on Baby’ chu copy 39,000 hralh lehin No.8-ah bawk a la awm a, Post Malone No.1 album hlui ‘Hollywood’s Bleeding’ chu copy 31,000 hralh lehin No.11 atangin No.9 a kai thar ve leh a, Harry Styles No.1 album hlui ‘Fine Line’ chu top 10 khartu niin, copy 30,000 hralh lehin No.12 atangin No.10 a kai thar ve leh ta bawk a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Electric car chak tak tak siam lama hmingthang Elon Musk hausakna a pung zel a, Tesla CEO hi khawvelah hausak lamah palina a ni ta a, Jeff Bezos, Bill Gates leh Mark Zuckerberg te chiah a pha lo. Elon Musk hausakna hi kuminah dollar tluklehdingawn 57-in a pung!Bloomberg-in a tarlan danin Tesla share hlutna hi 11%-in a pung a, chu chuan Musk hausakna hi dollar tluklehdingawn 7.8-in a tipung nghal a ni. Kumtirah khan Elon Musk hausakna hi dollar tluklehdingawn 30 vel niin an chhut a,, khawvela mihausa zual top 10-ah a lang pha lo. Mahse, tunah chuan a hausakna hi dollar tluklehdingawn 57-a a pun takah chuan a hlutna chu dollar tluklehdingawn 90 a lo kai ta reng mai a, khawvela hausak lamah palina a ni ta a ni.Tunah hian khawvela hausa ber chu Amazon neitu Jeff Bezos tho a la ni a, kumina a hausakna hi dollar tluklehdingawn 73-in a pung tehreng a! Ani tih lohah chuan kumina hausakna pun nasat lamah Musk hi pahnihna a ni pha.Tesla hlutna hi 2012 kha chuan dollar tluklehdingawn 4 a tling ve ngawr ngawr a, mahse, hei kum riat chhung lekin dollar tluklehdingawn 100 a kai hman tep chu a ni ta reng mai.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Polo G ‘Rapstar’ chu Billboard Hot 100 (singles) chart-ah a No.1 leh ta a, tihian a zawnin kar hnih chhung a No.1 tling ta a, hetihrual hian Dua Lipa ‘Levitating’ featuring DaBaby pawh top 5-ah a rawn kir ve leh ta bawk.Billboard Hot 100 (singles) chart hi kar khat chhunga US-a hla lar dan tehna a ni a, chart ranking siam nan hian all-genre US streaming (official audio leh official video), radio airplay leh sales data te chu tehna pawimawh a ni.‘Rapstar’ hi kar khat chhungin US stream maktaduai 40.3 leh download sales 2,400 a la tling thei a, radio airplay-ah pawh ngaithlatu maktaduai 3 chuang la nei angin an chhut a, hei hi chart-ah a No.1 pui leh ta a ni.Chart No.1 hlui Silk Sonic (Bruno Mars & Anderson .Paak) ‘Leave the Door Open’ chu No.3 atangin No.2 a kai thar leh a, chart No.1 hlui bawk Justin Bieber ‘Peaches’ featuring Daniel Caesar leh Giveon pawh No.4 atangin No.3-ah a insawn leh a, chart No.1 hlui bawk Lil Nas X ‘Montero (Call Me By Your Name)’ chu No.2 atangin No.4-ah a tawlh a, Dua Lipa ‘Levitating’ featuring DaBaby chu No.5-ah a awm nawn ve leh ta bawk.The Weeknd ‘Save Your Tears’ chu No.5 atangin No.6-ah a tawlh a, Masked Wolf ‘Astronaut in the Ocean’ chu No.10 atangin No.7-ah a insawn a, Doja Cat ‘Kiss Me More’ featuring SZA chu No.7 atangin No.8-ah a tawlh a, chart No.1 hlui Cardi B ‘Up’ chu No.8 atangin No.9-ah a tawlhin, chart No.1 hlui bawk Olivia Rodrigo ‘Drivers License’ chu No.9 atangin No.10-ah a tawlh ve ta bawk. |
thalai | Ferrari car nalh zek zawk tak mai, en tawh chuan en nawn leh ngei ngei ngai an tih ang chi, a kalna lam apianga mit la zar tur Ferrari Roma chu India-ah an tlangzarh ta a, Delhi showroom-ah cheng vaibelchhe 3.61 man a ni a, India-ah luxury car man to ber pawl niin, a man hi customise duh dan a zirin hei ai pawhin a la to belh thei.Ferrari Roma hian GT design a zui deuh a, fender pharh tha tak leh LED headlamp nalh zek zawk tak maiin, a body rawng grille a nei bawk a, Ferrari design kalphung pangngai erawh a pen san hlawk chuang lo, han en reng reng pawhin a ‘class’ hliah hliah mai a ni.He car hi meter 4.6 a sei niin, kg 1,742 a rit a ni a, a chassis atan modular technology thar an hmang a, vehicle dynamic system thar neiin, chung zingah chuan Side Slip Control 6.0 leh dynamic enhancer- a callipers-ah brake pressure adjust-tu te pawh a tel.Front engine a ni bawk a, hmalam a sei tha zel zawl hle a, han en reng reng pawhin a chak hmel hliah hliah. A hnunglamah LED tail lamp leh exhaust tip a sir tawn pakhat ve ve a nei a, a hnunglam spoiler leh hnunglam windscreen a inzawm thei bawk.Ferrari Roma hi mi pahnih chuan theihna chi niin, a cabin-ah pawh cell hnih a hrang ve vein a awm a, pakhart driver tan, pakhat passenger tan. A hmaah seat pahnih a awm a, a hnungah seat te deuh a awm ve leh a, hei naupang chuan nan leh bungraw dah nan a hman theih. Flat bottom steering wheel neiin, a haptic control zawng zawng te pawh a steering wheela-h a awm nghal a, 16-inch digital instrument console neiin, hetah hian information pawimawh hrang hrang a tarlang thei a, 8.4-inch vertical tablet-like touchscreen a centre-ah awmin, hei hi AC, infotainment leh thildang control nan an hmang ve thung. Hei bakah hian advanced driver assistance system, matrix LED headlamp leh adaptive cruise control te chu optional a ni.Ferrari Roma hian 4.0-litre turbocharged V8 petrol engine neiin, he engine hian kum li chhung a zawnin ‘engine of the year’ award a lo dawng tawh a, 603 bhp @ 5,750 – 7,500 rpm leh 760 Nm torque @ 3,000-5750 rpm pechhuak thei a ni. A engine hian eight-speed automatic transmission neiin, second 3.4 chhungin 0-100 kmph a chakin a tlan hman a, second 9.3 chhungin 0-200 kmph a chakin a tlan hman bawk. A top speed chu 320 kmph a ni. |
thalai | Khawvela show ropui leh thlirtu ngah bera an chhal thin Super Bowl LV halftime show chu kan thlir ta, beisei leh rin lawk ang ngeiin he halftime show-ah hian The Weeknd a che pui hle a, a hla hit ‘Blinding Lights,’ ‘I Can’t Feel My Face’ ‘The Hills’ leh hla dang a perform a, pui tak a ni mai.2021 Super Bowl hi a vawi 55-na a ni tawh a, show ropui leh hmuhnawm chhawp chhuah a nih theih nan The Weeknd hian ama sum pawh he show atan hian dollar maktaduai 7 lai a seng nghe nghe a ni.Halftime a ni chiah a, The Weeknd, a hming tak Abel Tesfaye, kum 30, chungah khawvel mit a fu ta thup. A perform-na tur set futuristic zet maiah chuan a signature dress, blazer sen leh kawr dum nen a rawn inlan a, a hla hit ‘Starboy’ leh ‘The Hills’ a rawn thlawh nghal a, ‘I Can’t Feel My Fame’ ‘I Feel It Coming’ ‘Save Your Tears’ leh ‘Earned It’ te pawh a perform.Kum kalta atangin coronavirus hripui avangin show ropui leh hmuhnawm en tur a awm ta mang lo a, COVID-19 avanga kan buai hnua show ropui ber ti a chhal loh theih a ni lo. The Weeknd hian stadium kil tin a fang chhuak a ni ber a, band leh dance crew nen an ri mup mup mai a ni. Amah ang taka inthuam lamthiam rual nen ‘Blinding Lights’ an perform te chu pui tham tak a ni.Show neih hma hian Billboard-in an kawmnaah The Weeknd hian Super Bowl Halftime show hi kum dang zawng aia special lehzuala tih a duh thu te pawh a lo sawi tawh a, a chhan pawh COVID-19 avanga mipui rei tak tawmim tawh te chu khawvel thara chuan chhuah pui a duh niin a sawi. |
thalai | The Voice-ah Nick Jonas kan hmu leh dawn ta a, chutihrualin Kelly Clarkson, Blake Shelton leh John Legend te pawhin an thutna ngai an luahlum leh dawn e.Jonas Brothers member Nick Jonas hi The Voice season 20-ah coach angin a inlan leh dawn tih an puang. Nick Jonas hi season 18-ah a vawi khat nan The Voice coach angin a inlan a, mahse, Gwen Stefani’n season 19-ah a rawn thlak a, season 20-ah Nick hi a rawn kir leh dawn ta a ni.Nick Jonas chuan The Voice-a a kir leh tur hi tweet-in, “Pasaltha chu an muhil reng ngai lo. Ka rawn kir leh a, chak turin ka inpeih. @nbcthevoice season tharah kan inhmu dawn nia!! PS- In lo inzir that ka beisei @blakeshelton @kellyclarkson @johnlegend…. #TheVoice,” a ti. |
thalai | A changtupa ber Chadwick Boseman cancer avanga a thih hnuah Black panther film chhunzawmna siam an tum chu an thulh leh hman titih a, mahse, tunah chuan he film chu an siam chhunzawm leh dawn a, May 2022-a tlangzarh hman tumin, July 2021-ah production an tan dawn ta.Hollywood Reporter-in a tarlan danin Black Panther 2-ah hian Chadwick Boseman aiawh tur an la tifel lo a, mahse, Mexican actor Tenoch Huerta chu Black panther lema chang turin an sawi a awm a, mahse, official-a puan a la ni lo. He film tharah hian Letitia Wright, Lupita Nyong’o, Winston Duke, leh Angela Bassett te chu an role ngai chang leh tura tihfel a ni tawh bawk.Black Panther 2 hi a tirah chuan March 2021 a production tan tura ruahman a ni a, mahse, Chadwick Boseman a thih tak thut avangin an thulh leh titih a, tunah chuan chhunzawm turin an inpuahchah leh ta a, nakkum July thla hian Atlanta-a shooting an tan ang a, thla ruk chhunga chan zawh hman an tum dawn a ni. |
thalai | Billboard-in chart an siam thar Billboard Top Global 200 leh Billboard Global Excl. US chart pawh a kar hnih nan chart ranking an tichhuak ve leh ta a, Cardi B ‘WAP’ featuring Meghan Thee Stallion leh BTS ‘Dynamite’ an No.1.Billboard Top Global 200 chart hi US bakah khawvel ram hrang hrang a hla hralh, stream leh radio play tam dan atanga chart ranking siam a ni a, khawvela kar khat chhunga hla lar ber tihna a ni mai a, Billboard Global Excl. US chart hi US tel lo a, ram hrang hrang a hla lar ber tihna a ni ve thung. Chart ranking siam nan hian official-only streams- subscription leh ad-supported audio leh video music service bakah download sales te chu tehna pawimawh a ni.‘WAP’ hi kar kalta Billboard Top Global 200 chart-ah pawh a lo No.1 tawh a, he chart-a No.1 hmasa ber niin, tunkarah a No.1 nawn leh a, kar khat chhungin khawvel pumah vawi maktaduai 93.2 stream niin, download sales 17,000 a nei hman bawk.Top Global 200-ah hian BTS ‘Dynamite’ chu No.2-ah bawk awm lehin, 24kGoldn ‘Mood’ featuring iann dior pawh No.3-ah bawk a la awm a, Maluma ‘Hawaii’ pawh No.4-ah bawk awm lehin, Drake ‘Laugh Now Cry Later’ featuring Lil Durk pawh No.5 a la ni a, Jawsh 685 leh Jason Derulo ‘Savage Love (Laxed – Siren Beat) pawh No.6-ah bawk a la awm a, The Weeknd ‘Blinding Lights’ pawh No.7 a la ni.DaBaby ‘Rockstar’ featuring Roddy Ricch chu No.9 atangin No.8-ah a insawn a, Harry Styles ‘Watermelon Sugar’ chu No.10 atangin No.9-ah a insawn a, Pop Smoke ‘For the Night’ featuring Lil Baby leh DaBaby chu No.12 atangin No.10 a kai thar ve ta bawk.Billboard Global 200 Excl. US-ah BTS ‘Dynamite’ chu No.2 atangin No.1 a kai ta a, kar khat chhungin US tih loh khawvel ramdangah vawi maktaduai 67.4 stream niin, download sale 18,000 a nei hman bawk.Kar kalta No.1 Maluma ‘Hawai’ chu No.2-ah a tawlh a, No.3, 4, leh 5 chu a ngai Cardi B ‘WAP’; 24kGoldn ‘Mood’ leh Jawsh 685 leh Jason Derulo ‘Savage Love (Laxed – Siren Beat)’ niin, The Weeknd ‘Blinding Lights’ chu No.7 atangin No.6-ah a insawn a, Harry Styles ‘Watermelon Sugar’ chu No.9 atangin No.7-ah a insawn a, Sech ‘Relacion’ chu No.8-ah bawk awmin, Blackpink leh Selena Gomez ‘Ice Cream’ chu No.6 atangin No.9-ah a tawlh a, Ozuna ‘Caramelo’ chu No.10-ah bawk a la awm.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Tata Motors chuan an Altroz chu a model thar XM+ an tlangzarh a, Delhi showroom-ah Rs 6,60,000 man a ni a, an model neih tawh sa XM leh XM Style inkara mi a ni a, rawng chi li- Downtown Red, Avenue White, High Street Gold leh Midtown Grey te a awm.Tata Altroz hi kumin kumtira an tlangzarh kha niin an hlawhtlin pui viau a, tunah hian a model thar XM+ hi feature thar thahnem tak nen an tlangzarh leh ta a, chung zingah chuan 7-inch touchscreen infotainment neiin, Apple CarPlay leh Android Auto a support a, Auto connectivity, steering mounted controls, voice alerts, voice command recognition, remote foldable key te pawh a langsar zual an ni a, 16-inch wheels a nei bawk.Tata Altroz XM+ hian 1.2-litre Revotorn engine neiin, 85 bhp leh 113 Nm torque pechhuak thei a ni a, 5-speed manual gearbox a nei bawk. Altroz hi a model hmasaah diesel engine an tlangzarh tel nain, XM+ hi chu petrol engine chauh siam a ni. |
thalai | Gospel Zochhuan-mawii chuan a music video thar ‘Kraws ka thuam’ tih chu MDM Library-ah a dah lut thar ve leh ta.Gospeli hi tunlai Mizo hmeichhe fakna hla sa hriat hlawh tak niin, a hla thar hi Upa K. Lalthanzama phuah a ni a, a hla hi ringtute tana kraws pawimawhna chungchang tarlanna a ni.Gospeli hian nikum khan a music video album ‘Vanram ngaih hla thlankhawmte’ a tichhuak tawh a, hei bakah hian single music video pasarih a tichhuak tawh bawk a ni.Tuna a music video thar hi nimin khan MDM Library-ah a dah lutin, Zonet cable TV music channel-ah a en theih tawhin a rinawm.(THE AIZAWL POST – Thalaite Huang)The Aizawk PostFull>>ePaper Subscribe |
thalai | 2020 MTV Video Music Awards-a perform tur an puan belh zel a, Lady Gaga pawh a inlan dawn tih an puang ve leh ta a, 2013 hnuah MTV VMA stage-a Gaga perform lehna hmasa ber tur a ni. Gaga hi a perform dawn bakah kumin MTV VMA nomination-ah a langsar ber niin, nomination pakua a nei a, Ariana Grande nen nomination pakua ve ve an nei a ni.Niminpiah lawk khan MTV VMA-ah hian The Weeknd, Maluma, Roddy Ricch leh CNCO an perform dawn tih an lo puang tawh a, chumi hmain BTS, Doja Cat leh J Balvin te perform tur thu an lo puang tawh bawk.MTV VMA hi August ni 30 hian an sem dawn a, New York-a khawlai hmun hrang hrangah hun hi an hmang dawn a ni. MTV VMA hi kumina coronavirus hripui len hnuah pui tham deuh taka award sem leh hmasak ber tur a nih avangin a ngaihven pawh a hlawh hle a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Liam Neeson channa ‘Honest Thief’ chuan tun weekend kalta khan US-ah cinema hall ticket hralhna atangin dollar maktaduai 3.7 a lalut a, Canada lama a lakluh nen chuan dollar maktaduai 4.2 a tlin a, North American box office No.1-ah a debut.US-ah hian cinema hall te inhawng leh tawh mah se state thenkhat khar an la ni a, sum che vel pawh a la beitham hle a, hei vang hian film tlangzarh thar pawh a la awm meuh lo.Honest Thief film-ah hian bank rawk thin pakhatin a jail tan hun chhung tur tihtawi theih nan a pawisa ruk tawh te pawh dah kir leh vek a remti a, mahse, FBI agent pahnihin tual that anga an lantir tak hnuah a tlanbo a tul ta a, a dikna hai lang tur leh chung FBI agent te chu dan hmaa ding tura a chet vel dante tarlan a ni.Hetihrual hian kar kalta No.1 ‘The War With Granpa’ chuan dollar maktaduai 2.5 lalut lehin No.2-ah a tawlh a, ni 10 chhungin US-ah dollar maktaduai 7.3 a lalut tling ve ta bawk.Coronavirus hripuiin khawvel a tihbuai hnua film budget lian tham an tlangzarh hmasak ber Christopher Nolan film siam Tenet pawhin dollar maktaduai 1.6 lalut lehin tihian North America-a a lakluh zawng zawng chu dollar maktaduai 50.6 a tling ta a, khawvel huapa a lakluh chu dollar maktaduai 333.9 a tling tawh bawk.‘The Night Before Christmas’ dollar maktaduai 1.3 lalutin, Hocus Pocus-in dollar 7,56,000 a lalut ve leh ta bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | MG Motor India chuan kumthar tirah an Hector facelift an tlangzarh tawh a, tunah chuan an all-electric SUV, ZS EV pawh India-ah an tlangzarh ve leh ta. 2021 MG ZS EV hi Delhi showroom-ah a model a zirin Rs 20,99,000 atanga Rs 24,18,000 man te a ni.2021 MG ZS EV hian 44.5 kWh Hi-Tech IP6 certified battery neiin, 141 bhp leh 353 Nm torque pechhuak thei a ni a, a battery vawi khat charge full-in km 419 a thui a tlan thei niin an chhal a, second 8.5 chhungin 0-100 kmph a chakin a tlan hman. A battery hi darkar 6-8 chhungin standard AC charger hmangin a charge full theih niin an chhal a, 50kY DC fast charger hmang chuan minute 50 chhung lekin a battery 80% a charge hman ve thung.He SUV hian London-eye projector headlamp leh LED DRLs, LED taillight, windmill inspired 17-inch diamond-cut machines alloy wheels, roof rails, rear spoiler, ORVMs leh side indicator, a body rawng bumper te pawh a nei a, 4314mm a sei, 1809mm a zau, 1620 mm a sang niin, a wheelbase chu 2585mm niin, a ground clearance chu 177 mm a ni bawk.A cabin an design nalh thlerh thlawrh hle a, all-black interoir leh leather dashboard a nei a, leather seat leh chrome-finished door handle te a nei bawk. 8-inch infotainment system neiin MG i-Smart EV 2.0 system a thuam a ni a, driving mode chi thum- Sport, Normal leh Eco a nei bawk. He SUV hian dual-pane panoramic sunroof, rain-sensing front wiper, cruise control, auto headlamp, power-adjustable driver seat, push-button start-stop leh smart entry, electronic gear knob te pawh a nei a, a chuangte himna atan air bag paruk, ABS, brake assist, ESC, electric parking brake, tyre pressure monitor, ISOFIX mounts, hill start assist, hill descent control, rear camera, parking sensor te pawh a nei. |
thalai | TVS Motor Company chuan electric vehicle siamtu indin thar mek Ultraviolette-ah cheng vaibelchhe 30 an invest thar leh ta. TVS hian 2017 khan Ultraviolette-ah hian share 14.87 chu cheng vaibelchhe 5-in an lo lei tawh bawk a ni.Ultraviolette hi 2015 atanga bul tan niin nikum November khan an F77 electric motorcycle pre-production version khuhhawnna an lo nei tawh a, tunah chuan F77 hi tlangzarh theih turin an peihfel tawh a, 2021 kumtirah tlangzarh an tum ta.Ultraviolette F77 hian air-cooled brushless DC (BLDC) motor neiin, 25 kW (33.5 bhp) pechhuak thei a ni a, a top speed chu 147 kmph niin, second 2.9 chhung lekin 0-60 kmph a chakin a thlan hman a, second 7.5 chhungin 0-100 kmph a chakin a tlan hman bawk.Ultraviolette F77 hian riding mode chi thum- Eco, Sport leh Insane a nei a, Insane mode-ah hian 450 Nm torque pechhuak thei a ni. An tlangzarh hunah chuan Rs 3,00,000 vel man tur niin an sawi.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Oppo chuan an smartphone thar Oppo F19 Pro leh Oppo F19 Pro+ te chu India-ah an tlangzarh ta a, Oppo F19 Pro hi 8GB RAM + 128GB storage chu Rs 21,490 man a ni a, 8GB RAM + 256GB storage chu Rs 23,490 man a ni ve thung. Oppo F19 Pro+ hi 8GB RAM + 128GB storage chu Rs 25,990 man a ni ve thung. Oppo F19 Pro+ hi March ni 17-ah an hralh chhuak tan dawn a, Oppo F19 Pro hi March ni 25-ah an hralh chhuak ve thung ang.Oppo F19 Pro+ hi dual-SIM niin, Android 11 based ColorOS 11.1 a hmang a, octa-core MediaTek Dimensity 800U SoC leh 8GB RAM neiin, 128GB storage a nei a, a storage hi microSD card hmangin 256GB-in a tihlen theih.6.4-inch fullHD+ (1080×2400 pixels) Super AMOLED display neiin, 20:9 aspect ratio leh 60Hz refresh rate a nei a, Corning Gorilla Glass 5 a thuam a ni a, 90.8 percent screen-to-body ratio a nei bawk. A hnungah camera pali- 48-megapixel primary sendsor (f/1.7 lens), 8-megapixel wide-angle macro sensor, 2-megapixel portrait sensor leh 2-megapixel macro sensor a nei a, a camera hian AI Highlight Portrait Video, Focus Lock, Dual-View Video, AI Scene Enhancement 2.0, Dynamic Bokeh leh Bight Plus feature te neiin, a hmaah selfie atan 16-megapixel (f/2.4 lens) a nei bawk.Connectivity-ah chuan 5G, 4G LTE, Wi-Fi, Bluetooth 5.1, GPS/A-GPS, USB Type-C, 3.5mm audio headphone jack a support a, in-display fingerprint sensor neiin, 4310mAh battery a nei a, 50W Flash Charge fast charging a support a, 160.1×73.4×7.8mm a lian, gram 173 a rit a ni.Oppo F19 Pro hi OS leh SoC-ah Oppo F19 Pro+ nen a inang a, 8GB RAM neiin, 128GB/256GB storage a nei a, a storage hi microSD card hmangin a tihlen theih. 6.43-inch AMOLED display neiin, a hnungah camera pali neiin, a camera pawh Oppo F19 Pro+ nen a inang am 4310mAh battery neiin, 30W VOOC fast charging a support bawk. |
thalai | October thla khan an chhuak dun lai an hmu zuai a, tunah chuan zanriah an ei dunnaa an inchuks lai te hmuh tur a awm ta- Sofia Richie leh Matthew Morton te chuan an inzui tih an tichiang ta law law e.Kar thum vel liamta khan Nobu-ah an chhuak dun a, he model leh Cha Cha Matcha co-founder te hian nimin lawk khan Matsuhida-ah Japanese-Peruvian dinner an kil dun leh a, a hma lawkin Beverly Hills lamah te pawh an lo chhuak dun tawh bawk. Tunah chuan an pahnih inkar hi zêp lovin an tlangthan ta law law a nih hmel e. |
thalai | Carbi B a rawn kir leh ta, a music video thar ‘WAP’ featuring Megan Thee Stallion chu August ni 7 khan a tichhuak a, he hla hi 2019-a a hla hit ‘Press’ hnua a hla tihchhuah leh hmasak ber a ni.He hlaah hian tunlai hmeichhe rapper hriathlawh pahnih an thawk dun a, a music video pawh a hmuhnawm leh viau a, a video-ah hian milar an inlan nual a, Normani, Kylie Jenner, Rosalia, Mulatto, Rubi Rose leh Sukihana te pawh an inlan.THE AIZAWL POST~Thalaite Huang~HOME>>The Aizawk PostFull>>ePaper Subscribe |
thalai | Coronavirus hripui leng avangin Disney chuan an kumina film tlangzarh an tum thenkhat chu kumthar atan a tlangzarh hun an lo sawn hla nual tawh a, tunah chuan Black Widow leh West Side Story te pawh tlangzarh hun an sawn hla tih an puang ve leh ta.Scarlett Johansson channa Black Widow hi November ni 6-a cinema hall a chhuah tan tura an lo ruahman tawh a ni a, mahse, hripui leng avangin May ni 7, 2021-ah an sawn thu an puang chiang ta a, hetihrual hian marvel film Shang-Chi and the Legend of the Ten Rings, May ni 7, 2021-a tlangzarh tura an lo tih tawh pawh July ni 9, 2021-ah an sawn ve leh nghal bawk.US leh ram thenkhatah cinema hall te hawng leh tawh mah se sum che vel a la tlem hle a, hei vang hian film tlangzarh tur an ip rih deuh vek a, ‘Tenet’ chet chhiat dan an hmu vek bawk nen, film tlangzarh thar tur a inhnawh khawm zel dawn niin a lang.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Poco M3 chu India-ah an tlangzarh ta a, 6GB RAM + 64GB storage chu Rs 10,999 man niin, 6GBRAM + 128GB storage chu Rs 11,999 man a ni ve thung. He smartphone hi February ni 9 chhung dar 12 atangin an hralh chhuak tan dawn a, Flipkart-ah a chah theih ang. ICICI Bank card emaw EMI transaction emaw hmanga leite chuan Rs 1,000 discount an dawng thei dawn a ni.Poco M3 hi dual-SIM niin, Android 10 based MIUI 12 a hmang a, octa-core Qualcomm Snapdragon 662 SoC leh 6GB RAM neiin, 64GB/128GB inbuilt storage neiin, a storage hi microSD card hmangin 512GB-in a tihlen theih.6.53-inch fullHD+ (1080×2340 pixels) display neiin,m 19.5:9 aspect ratio a nei a, Corning Gorilla Glass a thuam a ni bawk. A hnungah camera pathum- 48-megapixel primary sensor (f/1.79 lens) leh 2-megapixel macro sensor (f/2.4 lens) leh 2-megapixel depth sensor (f/2.4 lens) a nei a, a hmaah selfie atan 8-megapixel (f/2.05 lens) a nei bawk.Connectivity-ah chuan 4G VoLTE, Wi-Fi, Bluetooth, GPS/A-GPS, Infrared (IR) blaster, USB Type-C port, 3.5mm audio headphone jack a support a, a pangah fingerprint sensor neiin, stereo speaker a nei a, 6000mAh battery neiin, 18W fast charging a support a, 162.30×77.30×9.60mm a lian, gram 198 a rit a ni. |
thalai | P!nk chu 2021 Billboard Music Awards an sem turah Icon Award dawng tura thlan a nih thu an puang ta. 2021 BBMA hi May ni 23 hian Microsoft Theater, Los Angeles-ah an sem dawn a, award semna show hi Nick Jonas-a’n a host dawn a ni.P!nk, kum 41, hi BBMA Icon Award dawng thei 10-na tur a ni a, he award dawng thei zinga naupang ber tur a ni bawk. BBMA Icon Award hi Neil Diamond, Stevie Wonder, Prince, Jennifer Lopez, Celine Dion, Cher, Janet Jackson, Mariah Carey leh Garth Brooks ten an lo dawng tawh a ni.P!nk chuan a award dawn tur chungchangah hian thuchhuah siamin, “Hmeichhe naupang ka nih lai atanga ka suangtuah thin chu zaithiam nih a ka music ngainat te khawvel tana chhawp chhuah theih hi a ni. Kum eng emawti hnuah Billboard Music Awards Icon Award ka dawng ta mai tur hi chu suangtuah phak bak a ni. Music idol heng Cher, Garth Brooks, Janet Jackson leh Stevie Wonder te nen huang khata kan awm ta mai tur hi chawimawina ropui tak a ni. ‘Min han sik teh’ ti a awih loh rum rum tur chi ang kha a ni a, a lawmawm takzet a ni,” a ti.P!nk hi award semnaah hian a perform nghal dawn a, tun hi BBMA stage-a tun kum nga chunga a perform lehna hmasa ber a ni ang.Icon Award hi Billboard chart lama mi hlawhtling chungchuang leh rimawi khawvela hnuhma neitha te hnenah hlan thin a ni. P!nk album hnuhnung pathum – The Truth About Love (2012), Beautiful Trauma (2017) leh Hurts 2B Human (2019) te chu Billboard 200 (albums) chart No.1 an kai vek a, hei bakah hian Billboard Hot 100 (singles) chart-ah No.1 kai thei hla pali- Christina Aguilera, Lil’ Kim leh Mýa te nena an hla “Lady Marmalade” (2001), “So What” (2008), “Raise Your Glass” (2010) leh “Just Give Me a Reason,” featuring Nate Ruess (2013) a nei tawh bawk.2018-19-a P!nk ‘Beautiful Trauma’ world tour kha 2010 hnu lama hmeichhe zaithiamin tour atanga an sum hailuh hnem ber record niin, 2019 Billboard legend of love and tour of the year award hlan a ni nghe nghe a ni. P!nk hian 2013 khan Billboard Woman of the Year pawh a lo dawng tawh bawk. |
thalai | CBI-in Sushant Singh Rajput thihna an chhui zelnaah a bialnu hlui Rhea Chakraborty chu a tum li nan thu zawhfiah atan nimin khan an ko leh a, Santacruz-a DRDO guest house-a CBI inkulhnaah Rhea hi nimin tuk khan an kal leh a ni.Pathianni kalta khan Rhea leh a unaupa Showik Charaborty te chu CBI-in darkar kua vel zet thu an lo zawt fiah tawh a, zan dar 7 velah guest house atangin an haw leh chauh a, nithum chhungin Rhea hi CBI-in darkar 26 vel thu an zawt tawh a ni.Nimin-a Rhea an koh rual hian a unaupa Showik pawh CBI-in an ko tel ve leh a, Showik hi chu tum nga an kohna a ni tawh. Rhea leh a unaupa hi CBI-in an kohnaa an kal velnaah hian police venhimna pek an ni. Rhea hi Zirtawpni kalta khan darkar 10 vel thu an zawt tawh a, Inrinni kalta khan darkar sarih vel thu an zawt tawh bawk.Report thenkhata a lan dan chuan Rhea hi Sushant Singh-a farnu Mitu Singh nen cross-examine tur niin an tarlang a, mahse, hei hi confirm a ni lo a, CBI hian an pahniha an awm dun laia an hmaichhana thu zawh fiah an tum niin an sawi.SSR case-ah hian CBI-in chak takin hma an la zel a, Chakraborty chhungkua bakah SSR apartment bula awm ve, a flatmate Siddarth Pithani leh SSR chawchhum Neeraj Miranda te bakah midang 16 vel zet statement an la tawh a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Nimin tuk khan 2020 MTV Europe Music Awards an sem ve leh ta a, K-pop group BTS an langsar ber a, anni bakah hian Cardi B, Lady Gaga, Goldplay, Karol G, Hayley Williams leh YUNGBLUD te pawh a langsar pawl an ni.Tunlai hripui leng avangin mipui punkhawm a rem lo va, chuvangin 2020 MTV EMA-ah pawh award dawngtu ten prerecorded video hmangin an lawmthu sawina an tichhuak.BTS hian nomination panga an neih atangin award pali dawngin an dawng hnem ber a, an award dawn zingah hian Best Group a tel leh a, he award hi kum thum chhung a zawna an dawnna a ni tawh a, an member RM chuan, “Mite thinlung khawih a, rimawi hmanga beiseina siam theitu group ni turin theih tawpin tan kan la zel ang,” a ti. BTS hian best song, best virtual live leh biggest fans an dawng bawk a ni.Girl group Little Mix-in event hi an host a, event pawh record sain an tichhuak a, hmun hrang hrangah record niin, chung zingah chuan London leh Budapest te pawh a tel. Little Mix hian an hla thar ‘Sweet Melody’ an perform nghe nghe a ni. Award sem pualin Alicia Keys, Doja Cat, Sam Smith leh Zara Larsson te pawh an perform a, DJ Khaled, Bebe Rexha leh Rita Ora te an inlan bawk.2020 MTV EMA dawngtute chu:Best Video: DJ Khaled feat. Drake – “Popstar”Best Artist: Lady GagaBest Song: BTS – DynamiteBest Collaboration: Karol G feat. Nicki Minaj – “Tusa”Best Pop: Little MixBest Group: BTSBest New: Doja CatBiggest Fans: BTSBest Latin: Karol GBest Rock: ColdplayBest Hip Hop: Cardi BBest Electronic: David GuettaBest Alternative: Hayley WilliamsVideo for Good: H.E.R. – “I Can’t Breathe”Best Push: YUNGBLUDBest Virtual Live: BTS BANG BANG CON – The Live |
thalai | Morgan Wallen album ‘Dangerous: The Double Album’ chu Billboard 200 (albums) chart-ah a No.1 leh a, tihian kar nga chhung a zawnin he chart-ah hian a No.1 tling ta a, hetih rual hian The Weeknd, Foo Fighters leh Pooh Shiesty te pawh top 10-ah an debut.Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga teha chart ranking hi siam thin a ni a, album hralh zat teh nan hian album tak tak hralhna bakah streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.Dangerous: The Double Album hi kar khat (February ni 5 – 11) chhungin US-ah copy 1,50,000 tlukpui an hralh leh thei a, chung zinga copy 1,07,000 chu streaming atanga album hralhna tlukpui niin (chu chu US-ah on-demand streams maktaduai 146.38 tihna a ni), copy 37,000 chu album tak tak hralhna a ni a, album-a hla mal hralhna atangin album copy 5,000 tlukpui an hralh bawk.The Weeknd compilation album The Highlights chu copy 89,000 hralhin No.2-ah a debut a, he album hi Super Bowl halftime show-a a perform hma ni hnih, February ni 5-a a tlangzarh a ni. He album-ah hian a hla hrang hrang Billboard Hot 100 (singles) chart-a top 10 kai thei hla 12 a dah khawm a, heng bakah hian hla dang paruk a dah tel bawk. The Hightlights hi The Weeknd album chart top 10 kai thei pasarihna a ni.Foo Fighters studio album thar ‘Medicine at Midnight’ pawh copy 70,000 hralhin No.3-ah a debut a, hetihrual hian Pooh Shiesty album ‘Shiesty Season’ pawh copy 62,000 hralhin No.4-ah a debut ve bawk. ‘Shiesty Season’ hi rapper Pooh Shiesty album hmasa ber a ni.Lil Durk ‘The Voice’ chu copy 49,000 hralh lehin No.2 atangin No.5-ah a tawlh a, chart No.1 hlui Pop Smoke ‘Shoot for the Stars Aim for the Moon’ chu copy 41,000 hralh lehin No.3 atangin No.6-ah a tawlh a, chart No.1 hlui bawk Ariana Grande ‘Positions’ chu copy 32,000 hralh lehin No.9 atangin No.7 a kai thar leh a, chart No.1 hlui tho Juice WRLD ‘Legends Never Die’ chu copy 30,000 hralh lehin No.5 atangin No.8-ah a tawlh a, chart No.1 hlui bawk Luke Combs ‘Whats You See Is What You Get’ chu copy 30,000 tling lo deuh hralh lehin No.6 atangin No.9-ah a tawlh ve ta bawk.Top 10 khartu chu Morgan Wallen album dang, ‘If I Know Me’ niin, copy 29,000 hralh lehin No.17 atangin No.10-ah a rawn invawrh thar ve leh ta a ni. He album hi Morgan Wallen hian 2018-a a tlangzarh tawh niin, tun hi top 10 a kai vawi khatna a ni a, a hmain No.13 a lo kai tawh. |
thalai | Coronavirus hripui leng avanga nikuma ‘Miss Universe’ thlanna an neih theih loh hnuah Miss Universe chu a vawi 69-na atan nimin tuk (anni tan May ni 16 zan) khan Seminole Hard Rock Hotel & Casino, Hollywood, Florida-ah neih a ni ta a, Miss Mexico Andrea Meza chu Miss Universe 2020 a ni. Miss Universe hi 2020-a an thlan loh avangin 2021-a thlan mah ni se Miss Universe 2020 tih a ni ta tho a ni.Mario Lopez leh Miss Universe 2012, actress leh model Olivia Culpo ten an host dun a, judging panel-ah hmeichhe hlang- Miss Universe 2014 Paulina Vega Dieppa, Miss Universe 2017 Demi-Leigh Tebow, Mario Lopez, Olivia Culpo leh Miss USA 2019 Cheslie Kryst te an thu a, Puerto Rican singer Luis Fonsi a perform bawk.Pahnihna (1st Runner-up) chu Miss Universe Brazil 2020 Julia Gama a ni a, pathumna (2nd Runner-up) chu Miss Universe Peru 2020 Janick Maceta Del Castillo niin, palina (3rd Runner-up) chu Miss Universe India 2020 Adline Castelino niin, pangana (4th Runner-up) chu Miss Universe Dominican Republic 2020 Kimberly Jimenez Rodriguez a ni ve thung.Andrea Meza hi Miss Universe 2019 Zozibini Tunzi’n crown a khum tir ta a, tihian Andrea Meza chu Mexican hmeichhe zinga Miss Universe ni thei pathumna a ni ta a ni (a hmain Lupita Jones leh Ximena Navarrete te Miss Universe an lo ni tawh). Andrea hi Mexicana Universal 2020 leh Miss Mexico 2017 te pawh a lo ni tawh a, Miss World 2017-ah first runner-up a lo ni tawh bawk.Zawhna leh channa round-ah Andrea Meza hi, “In ram hruaitu ni ta la, COVID-19 hripui leng hi engtin nge i hmachhawn ang?” tiin an zawt a, Andrea Meza chuan, “COVID-19 te ang thil harsaah hi chuan a lo hmachhawn dan tura tha ber hi a awm theih ka ring lo. Engpawh nise, ka tih dan tur ni a ka rin chu hetiang khawpa thil a buai zawh vek hma hian lockdown ka kalpui ang. A chhan chu nunna kan chân nasa lutuk, chu chu kan zo lo ang, kan mite kan enkawl a ngai a ni. A tir atangin an harsatnaah chutiang chu ka ti ang,” a ti.Andrea Meza hi final round-ah tunlaia duhawmna leh mawina tehna standard inthlak ta deuh chungchang an zawt a, Andrea chuan, “Kan khawtlang pawhin nasa takin hma a sawna. Tunlaiah chuan mawina/ duhawmna hi kan landan ringawt a ni tawh lo. Ka ngaihdan chuan mawina/duhawmna hi a râu ang chauha lang tur a ni lo va, kan thinlung leh kan chetziaah te pawh a lang tur a ni. Mi tumahin hlutna nei lo anga an ngaih che i remti ngai tur a ni lo,” tiin a chhang bawk a ni.Kumin hian ram hrang hrang 74 atangin contestant an awm a, chung zinga 21 te chuan final round an thleng a, swimsuit contest zawhah top 10 an puang a, anni hian evening gown round an nei leh a, chutah zawhna leh channa round atan contestant panga an thlang leh ta a ni.Andrea chu…Height 1.80 m (5 ft 11 in)Hair color BrownEye color HazelA laiah hming chu Alma Andrea Meza Carmona a ni a, August ni 13, 1994 khan Chihuahua City-ah a piang a, Alma Carmona leh Santiago Meza te fa pathum zinga upa ber a ni. Autonomous University of Chihuahua atangin 2017-ah software engineering a zir chhuak a, Mexico-ah software engineer anga a thawh bakah modeling lamah a inhmang bawk.2016 atangin a pageantry career bul a tan a, Miss World Mexico 2016-ah thlan a ni a, he contest-ah hian winner pahnih an awm a, pakhat zawk Ana Girault chu Miss Mexico 2016 niin, Miss World 2016-ah Mexico aiawh tura tih a ni a, Andrea Meza chu Miss Mexico 2017-ah puan niin, Miss World 2017-ah Mexico aiawha tel tura thlan a ni ve thung.Miss World 2017, Sanya, China-a neihah Meza hi first runner-up niin, hemi kum hian India aiawhtu Manushi Chhillar chu Miss World-ah thlan a ni a, Meza hi Miss World Americas title hlan a ni bawk.2020-ah Chihuahua aiawhin Mexicana Universal 2020-ah a tel a, Miss Universe 2020-a Mexico aiawh turin Mexicana Universal 2020-ah an thlang zui ta a ni. Mahse, 2020-ah coronavirus hripui avangin Miss Universe thlanna neih a ni ta lo va, May ni 16 (keini tan Thawhtanni tuk) khan Miss Universe 2020 hi an thlang ta a ni. |
thalai | Kan nunphung leh khawsak dan a inthlak nasa tawh a, hetiang karah hian in-fit taka awm reng pawh a harsa ta. Chutihrualin health tips lam kan ngaihven a, chutiang tip pakhat mi nawlpuiin kan zawm that tak mai chu zing kara tui lum in hi a ni. Kan tui lum inah chuan a thenin sertui leh khawizu te pawh kan pawlh thin. He health tips hi zawm a awlsam bik riauna chhan chu zingkara tui lum in hi reilote chhunga chinthana neih theih mai a nih vang a ni. Mahse, tuilum in chu eng atan nge a that tih erawh kan hre lutuk lo mai thei, tun tumah hian dietitian/nutritionist Dr. Ritu Singh-i’n zingkara tuilum in thatna ni a a sawi te kan rawn tarlang e.1. Digestive system tan a tha. A hma nilengin kan food pipe-in kan ei leh in chi hrang hrang a lo thial chip-in a lo digest tawh a, a kalkawngah a bangnawi tlem tlem a awm ve thin. Zingkarah tuilum kan in hian kan digestive system tleuhfaina tha tak a ni a, chung bangnawi te chu a tleuhfai thin. Hei bakah hian kan thil mawm ei atanga mawm tangkhang te tleuhfaina tha tak a ni bawk.2. Metabolic system a tha. Intih cher emaw, rihna paih emaw tum te tan tuilum in a tha hle. Exercise lak hmaa tuilum in te hian thau paih a tichak a, chuvangin intihcher tumte tan a tha hle. Thin (liver) hi kan metabolism center a ni a, zing kara tuilum in hian thin hnathawh a tichak thei.3. Taksain natna a do theihna a tichak a, pem leh hliam a dam hma duh bawk. Zingkara tuilum kan in a sertui kan sawr tel bawk hian vitamin C leh potassium kan taksain a dawn belh a, kaw ruahlai a nih hian taksain a lo hip (absorb) rang leh bawk a ni.4. Taksa pH balance a siam. Kan taksa pH hian alkaline chu ascorbic acid-ah chantirin citric acid te chu awlsam taka paitawihin kan system atangin a paih chhuak. Natna chi hrang hrang kan pumpelh theih nan pH level a pawimawh a chumi tur chuan tuilum in a tangkai hle a ni.5. Zingkara tuilum in hi vun tan a tha a, vun a tihnawng a, chu chu vun hrisel nan a pawimawh hle. Hei bakah hian kan tuilum inah sertui kan sawr tel phei chuan vitamin C a lo tam a, chu chuan collagen a siam hnem a, vun a tilang naupangin a ti êng thei bawk. |
thalai | Niminpiah khan rapper Lil Wayne chu Miami federal court chuan ralthuam hlauhawm kawl thubuai an awrh tir ta a, thiam loh a chang a nih chuan kum 10 thleng jail tang tura hrem theih a ni ang.Thuneituten Lil Waye private jet an dapnaah a thawmhnaw karah rangkachak tuiluan handgun an hmuchhuak a, Weezy chuan he silai hi Father’s Day gift a dawn niin a sawi ve thung. |
thalai | Taylor Swift studio album pasarihna ‘Folklore’ chu Billboard 200 (albums) chart-ah a No.1 a, hetih rual hian Luke Bryan, Glass Animals leh NLE Choppa te pawh top 10-ah an debut.Taylor Swift ‘Folklore’ hi chart-ah a zawna kar thum a No.1-na a ni ta a, hmeichhe zaithiam zingah 2018 hnua he chart-ah a zawna kar thum No.1 thei hmasa ber a ni. Folklore hi August ni 6 leh ni 13 inkarah US-ah copy 1,36,000 hralh lehin hei hi chart-ah a No.1 pui leh ta a ni.Billboard 200 albums chart hi US-a kar khat chhunga zaithiam album hralh that dan atanga teha chart ranking siam thin a ni a, album hralh zat chhut nan hian album tak tak hralhna bakah streaming atanga album hralhna tlukpui (3,750 ad-supported / 1,250 paid/subscription on-demand official audio leh video stream leh album pakhat hralh intluka chhut a ni) leh album a hla mal hralhna atanga album hralhna tlukpui (album-a hla mal 10 hralh leh album pakhat hralh intluk anga chhut a ni) te belhkhawm thin a ni.Folklore hralh zat copy 1,36,000 atangin copy 68,000 chu streaming atanga album hralhna tlukpui a ni a, copy 67,000 chu album tak tak hralhna niin, copy 1,000 chu album-a hla mal hralhna a ni ve thung.Juice WRLD No.1 album hlui ‘Legends Never Die’ chu copy 1,17,000 hralh lehin No.3 atangin No.2-ah a insawn leh hret a, he album-a hla ‘Smile’ chu single-in an tichhuak thar a, hei hian album hralh pawh a tikal thar leh deuh a ni. Pop Smoke No.1 album hlui ‘Shoot for the Stars Aim for the Moon’ chu copy 92,000 hralh lehin No.2 atangin No.3-ah a tawlh a, Rod Wave ‘Pray 4 Love’ chu copy 75,000 hralh lehin No.2 atangin No.4-ah a invawrh a, he album pawh hi hla thar 11 dah belha an tlangzarh nawn leh avangin hralh kal thar leh a, a original album April ni 3-a an tlangzarh tawh kha a ni.Country superstar Luke Bryan album thar ‘Born Here Live Here Die Here’ chu copy 65,000 hralhin No.5-ah a debut a, he chart-a a top 10 album 11-na a ni a, a album dang Tailgates & Tanlines (No. 2, 2011), Spring Break 4… Suntan City (EP) (No. 9, 2012), Spring Break… Here to Party (No. 1, 2013), Crash My Party (No. 1, 2013), Spring Break 6… Like We Ain’t Ever (EP) (No. 2, 2014), Spring Break… Checkin’ Out (No. 3, 2016), Kill the Lights (No. 1, 2015), Farm Tour: Here’s to the Farmer (EP) (No. 4, 2016), What Makes You Country (No. 1, 2017) leh ‘Doin’ My Thing’ (No.6, 2019) te top 10-ah a lo lang tawh a ni.Broadway cast recording Hamilton: An American Musical chu copy 61,000 hralh lehin No. 4 atangin No.6-ah a tawlh a, hetih rual hian Glass Animals ‘Dreamland’ chu copy 60,000 hralhin No.7-ah a debut a, an top 10 album hmasa ber a ni. Hemi hmaa chart-a an thlen san ber chu 2016-a an album How to Be a Human Being niin, No.20 a kai a ni.DaBaby No.1 album hlui ‘Blame It on Baby’ chu copy 52,000 hralh lehin No.6 atangin No.8-ah a tawlh a, Lil Baby No.1 album hlui ‘My Turn’ chu copy 47,000 hralh lehin No.5 atangin No.9-ah a tawlh ta bawk.Rapper NLE Choppa chu top 10 khartu niin, a album thar Top Shotta chu copy 36,000 hralhin No.10-ah a debut. Top Shotta hi a studio album hmasa ber a ni a, a ‘Cottonwood’ mixtape chu January thla khan chart No.57 a lo kai tawh a ni. |
thalai | Saturday Night Live (SNL)-ah Issa Rae chuan Kanye West chu fiamthu thawh nan a hmang a, mahse, a fiamthu hian Kanye nuih a tiza tlat lo.October ni 17 episode chu actress Issa Rae hian a host a, chuta skit ‘Your Voice Chicago’ tihah chuan Rae hi political commentator Jamele Demmings angin a inlan a, Kenan Thompson-a talk show-ah a inlan angin an chang a, chutah chuan US-a inthlan pui awm tur chungchang vel sawiin, Rae chuan ballot-a mihang awm zawng zawng chu vote vek a tum thu te a sawi a, mihang candidate zei lo changchang te pawh an sawi. Chutah Jamele (Issa Rae) chuan an fel lohna leh tlin tawk lohna te chu fiamthu thawh nana hmangin, an tlin lohna tak chu political office luah tura an thatna niawmin a sawi ta a ni.He fiamthu hian West nuih a tiza tlat lo, a lawm loh thu tweet-in, “SNL hian mihang te hi mihang dangte nawr chep nan an hmang thin ka tih tawh kha. Issa Rae hi ka thinlungin a hre reng a, amah leh a chhungte tan ka tawngtai. Entertainment khawvela kum 20 zet ka lo inhman ve tawhnaah hian hlawhtlin lehzual theihna kan nei tih ka hrechiang e,” a ti.(THE AIZAWL POST – Thalaite Huang)The Aizawk PostFull>>ePaper Subscribe |
thalai | DMX chu heart attack a neih hnuah damdawi inah life support hmanga enkawl mek a ni. Rapper, DMX, a hming tak Earl Simmons, kum 50, hi White Plains, New York-ah April ni 2 atang khan dah a ni a, a dinhmunin ziaawm lam a la pan hleithei lo va, life support hmanga tihnun hram hram a la ni.DMX hi ruihhlo lamah pawh lo talbuai ve tawh a ni a, ngawlvei avanga rehab-ah te pawh lo lut zeuh zeuh tawh niin, tuna a heart attack pawh hi a ruihhlo overdose vanga awm niin report a awm nghe nghe a ni. |
thalai | Kum 94 mi, naturalist Sir David Attenborough, UK chuan Instagram a khawih ve tan chauh a, follower maktaduai khat nei rang thei ber record a siam nghal.Sir David hian Instagram account a khawih tan hnu lawkah IGTV video post-in, khawvel lum telh telh dan chungchang a ni a, darkar li leh minute 44 chhungin a video post chuan vawi maktaduai hnih chuang en a hlawh hman tawh a, follower pawh maktaduai a nei tling nghal der mai a, IG-a follower maktaduai nei rang thei ber record a siam ta a ni.Sir David chuan, “Radio leh television-ah te tun kum 60 kalta chhung hian ka lang ve chamchi a mahse Instagram-ah chuan tun hi ka vawi khatna a ni. Kan hriat theuh angin khawvel hian harsatna a tawk mek a ni,” tiin a video-ah chuan a sawi a, “Khawmualpuia kâng a. Vur tlang a tui a. Coral reefs an thi mek. Tuipui atangin sangha an kiam telh telh bawk si. Sawi tur a tam e,” a ti bawk.A hmaa Instagram-a follower maktaduai neih ran lama record siamtu chu Jennifer Aniston niin, October ni 15, 2019-ah Instagram a khawih ve tan a, darkar nga leh minute 16 chhungin follower maktaduai a nei tling hman a, record a siam a, mahse, a record hi Sir David hian a rawn khum ta a ni. Hetiang record hi David Beckham, Pope Francis leh Duke leh Duchess of Sussex te pawhin an lo siam tawh a ni.Sir David hi TV presenter ni rei ber record siamtu a nih bakah television naturalist rei ber a ni bawk a, kum 60 chuang TV-ah a inlan tawh a, September ni 2, 1953 khan BBC Children’s Television programme Animal Disguise-ah inlan a, chu chu TV-a a inlanna hmasa ber a ni a, vawiin thlengin TV-ah hian a la inlan ta reng a, a show thar ber chu Extinction: The Facts tih niin, BBC-in an tichhuak mek a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Olivia Rodrigo hla hit ‘Drivers License’ chu Billboard Global 200 leh Billboard Global Excl. U.S. chart-ah te a No.1 leh a, tihian he chart pahnihah hian a zawnin kar li a No.1 tling ta a, BTS ‘Dynamite’ record nih rualin heng chart pahniha tum khata No.1 nih tam lamah pakhatna ve ve an ni, hetihrual hian BTS hi chu a zawn lovin kar li an No.1 a, Olivia erawh a zawn zatin kar li chhung heng chart pahnihah hian a No.1 ve thung.Billboard Global 200 chart hi kar khat (Zirtawpni – Ningani) chhunga khawvel huapa hla lar dan tehna a ni a, Billboard Global Excl. U.S. chart hi chu US tel lova ram dang zawnga hla lar tehna a ni ve thung a, chart ranking siam hian official-only stream (subscription leh ad-supported audio leh video music service) bakah download sales te chu tehna pawimawh a ni.Olivia Rodrigo ‘Drivers License’ hi khawvel huapin kar khat chhungin stream maktaduai 89.9 leh download sales 21,000 a la tling a, chu chu Billboard Global 200 chart-ah a No.1 pui leh ta a ni.He chart-ah hian The Weeknd ‘Blinding Lights’ chu No.2-ah bawk awm lehin, chart No.1 hlui BTS ‘Dynamite’ chu No.3-ah bawk a la awm a, The Weeknd ‘Save Your Tears’ chu No.9 atangin No.4-ah a invawrh ve leh ta a, chart No.1 hlui bawk Bad Bunny leh Jhay Cortez ‘Dakiti’ chu No.3 atangin No.5-ah a tawlh ve thung.Billboard Global Excl. U.S. chart-ah pawh Olivia Rodrigo ‘Drivers License’ bawk No.1-in, US tel loin, khawvel ram dangah kar khat chhungin stream maktaduai 58.8 leh download sales 8,000 a la nei thei a, hei hi chart-ah a No.1 pui leh ta. Hetihrual hian chart No.1 hlui BTS ‘Dynamite’ chu No.2-ah bawk awm lehin, The Weeknd ‘Blinding Lights’ chu No.4 atangin No.3-ah a insawn leh hret a, chart No.1 hlui Bad Bunny leh Jhay Cortez ‘Dakiti’ chu No.3 atangin No.4-ah a tawlh a, 24kGoldn ‘Mood’ featuring Iann Dior chu No.5-ah bawk a la awm. |
thalai | BTS chu Billboard Artist 100 chart-ah No.5 atangin No.1 an kai thar ve leh ta a, tihian he chart-a No.1 tawh hun chhung belhkhawm hi kar 13 a tling ta a, he chart-a No.1 rei lamah parukna an ni ta bawk. BTS hian Billboard chart record an siam nghal a, tunkar Billboard 200 (albums) chart leh Billboard Hot 100 (singles) chart-ah te an No.1 bawk a, tihian group anga heng chart pathuma tum khatah No.1 ni thei hmasa ber an ni a, group ang ni kher loah chuan pakuana an ni ve thung.Billboard Artist 100 chart hi kar khat (Zirtapwni – Ningani) chhunga US-ah zaithiam lar dan tehna a ni a, chart ranking siam nan hian kar khat chhunga US-ah an album leh hla hralh zat bakah streaming, radio airplay leh social media fan interaction te chu tehna pawimawh a ni.BTS hian an album ‘Be’ chu kar khat chhungin US-ah copy 2,42,000 hralhin Billboard 200 (albums) chart No.1-ah an debut pui a, he album-a an hla ‘Life Goes On’ pawh Billboard Hot 100 (singles) chart No.1 an kaipui bawk a, hei hian Artist 100 chart-ah a No.1 tir ta a ni.Member pasarih awmna, South Korean superstar, BTS hi Artist 100 chart-a No.1 ngun lamah Justin Bieber leh Ed Sheeran te nan parukna an ni ho reng a, mahse, tunkar chart-ah an No.1 leh tak avangin Bieber leh Sheeran lehpelin, anmahniin chart No.1 nih ngun lamah parukna an ni ta a, Bieber leh Sheeran te pasarihna an ni ve ta thung.Billboard Artist 200 chart hi 2014 atanga an kalpui tan chauh a ni a, he chart-a No.1 ni ngun ber chu Taylor Swift niin, kar 41 a No.1 tawh a, Drake (31), The Weeknd (20), Ariana Grande (15), Post Malone (14), BTS (13), Justin Bieber (12), Ed Sheeran (12), Adele (10) leh Billie Eilish (10) te chu chart No.1 ni ngun zual te an ni.Billboard Artist 100 top 10:1 BTS2 Megan Thee Stallion3 Ariana Grande4 Morgan Wallen5 Luke Combs6 Justin Bieber7 Harry Styles8 Billie Eilish9 DaBaby10 Taylor Swift |
thalai | Mizo rimawi khawvela hming dai tawh lo tur Zira Hnamte, kum 69, a hming tak Zirkunga, chuan nimin tuk khan chatuan ram a pan ta. A aw mawi danglam tak hmanga Zofate awi tlei thintu Zira Hnamte chu nimin zing dar 5:40 khan Aizawl Civil Hospital-ah lungphu chawlin a thi.Zaithiam leh hlaphuah thiam Zira Hnamte hian 1970s khan rimawi khawvel a luhchilh tan a, mipui hmaa a zaina hmasa ber chu high school a kal lai niin, farewell function-ah a inlan a, 1974 khan Shillong |halfavang Kût-ah solo intihsiakah ama hlaphuah ngei ‘Khiangawi Nuthai’ tih hla sain lawmman pahnihna a dawng a, AIR Shillong-ah hla record tura koh nghal a ni. 1979-ah Mizoram beat contest-ah telin, mahni hla phuah ngei sa thiam ber lawmman ‘Buizova Trophy’ leh zaithiam lawmman pathumna a dawng a, lawmman atan tape recorder leh radio a dawng a, 1980-a Mizoram huap beat contest-ah tel lehin, mipa zaithiam berah thlan niin, radio a dawng leh bawk.Zira Hnamte hian 1975 atangin All India Radio, Shillong-ah hla a khung tan a, a tirah hla pakua a khung phawt a, tihbelh zelin,1977 atangin Aizawl lamah pawh a khung belh ta belh ta zel a, a hla sak ‘Lenrual an kim ta lo’ tih leh ‘Romei’ tih hlate chuan Zoram dung leh vang a fan chuak ta a ni, 1981-a ‘Puan ang an chul zo ta’ tih leh ‘|hiante u’ tih hlate a tihchhuah leh hnu phei chuan a hunlai na na na chuan Mizoramah Zira Hnamte hming hre lo an vang khawp ang tih tur khawpin rimawi khawvel a al hneh a ni. Radio-ah hian hla 150 chuang a khung hman a ni.Zira Hnamte hian AIR-ah hla a record nual a, audio album pawh pariat a siam hman. A album hmasa ber chu 1981 a a tlangzrah ‘Lunglen’ tih a ni a, 1983-ah ‘Ka lo hre ta’ tichhuak lehin, ‘Rohlu ber Krista’ (1984), Krismas album ‘Zan Duhawm’ (1984), ‘Ka taksa leh ka nunna’ 1987, ‘I pianna ramah kir leh rawh’ (1990), ‘Nau chhiatna ram’ (1997) leh ‘Sudden Munga’ (2001) te a tichhuak leh bawk.Zira Hnamte hian 1983-ah thlarau lama phiantharna changin, lengzem hla a sak chhunzawm ta vak lo a, Pathian hla a sa tam ta zawk a, chung zingah chuan ama phuah ‘I pianna ramah kir leh rawh’ tih phei chu radio-a hla thlan tam ber pawl a ni thin.Zai mai bakah rimawi hmanraw chi hrang hrang tum thiam tak a ni a, guitar, keyboard, drumset, violin, phaiphuleng, ukulele leh Hawaiin guitar thlengin a tum thiam a, a unau dang te pawh rimawi lama sulhnu lian tak tak nei an awm nual a ni.Zira Hnamte hian 2014 khan heart attack neiin, Aizawl Civil Hospital-ah enkawl a ni a, November 2014-ah Kolkata pan pui a, hun eng emaw chen a inenkawl hnuah Aizawl-ah inenkawl chhunzawm a ni a, pawn chhuak lovin, inlamah a tawm tam tial tial a, November ni 9, 2020 zanah pawh insawiselna em em nei lovin tha takin a mu a, November ni 10, 2020 zing dar 4:40 vela a harh chu a thawk a buai tak thut avangin theih ang ang a bawihsawm chhunzawm nghal a ni a, Civil Hospital panpui nghal niin, November ni 10, 2020 zing dar 5:40 khan chatuan ram a pan ta a ni.Zira Hnamte hi April ni 23, 1951 khan Darzo khua, Lunglei district-ah piangin, Hrangkaia leh Chalchani Chhakchhuak fa pakua zinga a upa lam atanga a palina a ni. A lehkha zirlaiin lehkha thiamthei tak, an pawla a ti tha ber pawl ni reng thin a ni a, a chanchin ziahna pakhatah chuan doctor zir tum, eng emaw rokhawlhna avanga zir ta lo ni a tarlan a ni nghe nghe. 1977-ah K. Rothangpuii nen inneiin, fanu pakhat leh fapa pathum an nei a, an chhungkuain Bungkawn Tlangvengah an khawsa a ni. |
thalai | 78th Golden Globe Awards nomination chu kar kalta khan an puang ta a, film category-ah ‘Mank’ a langsar ber a, nomination paruk a nei a, ‘The Trial of the Chicago 7’-in nomination panga neiin a dawt a, ‘The Father’, ‘Promising Young Woman’ leh ‘Nomadland’ ten nomination pali theuh an nei bawk. Television category lamah chuan The Crown a langsar ber a, nomination paruk a nei a, nomination panga neiin ‘Creek’-in a dawt a, Ozark leh The Undoing ten nomination pali ve ve an nei bawk.Film leh television category a lang kawp pakhat a awm a, Anya Taylor-Joy chu Netflix series The Queen’s Gambit leh Emma film-a a channa avangin film leh television-ah best actress category-ah a lang ve ve a, he award-a tum khata film leh TV-a best actress nomination-a lang kawp thei mi tlemte zingah a tel ve ta a ni.He award hi lemchan lama chawimawina sang Oscar aitechhinna ang deuh a ni a, he award-a che tha te hi Oscar-ah pawh an chetha duh riau a, ngaihven pawh a hlawh hle a ni. February ni 28 hian an sem dawn a, Tina Fey leh Amy Poehler ten an host dawn a, tun hi an pahniha he award show an host dun vawi lina tur a ni tawh. Kumin hian he award show history-a a vawi khat nan show hi hmun hrang atangin an host dun dawn a, Tine Fey hian New York atangin a host ang a, Amy Poehler hian show neihna hmun Beverly Hills atangin a host ve thung ang.Kumin hian he award-a an ngaihhlut tak mai, Cecil B deMille Award chu veteran actress Jane Fonda-i’n a dawng dawn a, Carol Burnett Award chu writer Norman Lear-a’n a dawng ve thung ang.78th Golden Globe Awards nominee-te chu:Best Picture – DramaThe FatherMankNomadlandPromising Young WomanThe Trial of the Chicago 7Best Picture – Musical/ComedyBorat Subsequent MoviefilmHamiltonMusicPalm SpringsThe PromBest Actress – Motion Picture – DramaViola Davis, Ma Rainey’s Black BottomAndra Day, The United States vs. Billie HolidayVanessa Kirby, Pieces of a WomanFrances McDormand, NomadlandCarey Mulligan, Promising Young WomanBest Actor – Motion Picture – DramaRiz Ahmed, Sound of MetalChadwick Boseman, Ma Rainey’s Black BottomAnthony Hopkins, The FatherGary Oldman, MankTahar Rahim, The MauritanianBest Actress – Motion Picture – Musical/ComedyMaria Bakalova, Borat Subsequent MoviefilmKate Hudson, MusicMichelle Pfeiffer, French ExitRosamund Pike, I Care A LotAnya Taylor-Joy, EmmaBest Actor – Motion Picture – Musical/ComedySacha Baron Cohen, Borat Subsequent MoviefilmJames Corden, The PromLin-Manuel Miranda, HamiltonDev Patel, The Personal History of David CopperfieldAndy Samberg, Palm SpringsBest Supporting Actress – Motion PictureGlenn Close, Hillbilly ElegyOlivia Colman, The FatherJodie Foster, The MauritanianAmanda Seyfried, MankHelena Zengel, News of the WorldBest Supporting Actor – Motion PictureSacha Baron Cohen, The Trial of the Chicago 7Daniel Kaluuya, Judas and the Black MessiahJared Leto, The Little ThingsBill Murray , On The Rocks=Leslie Odom, Jr, One Night in MiamiBest Director – Motion PictureEmerald Fennell, Promising Young WomanDavid Fincher, MankRegina King, One Night in MiamiAaron Sorkin, The Trial of the Chicago 7Chloé Zhao, NomadlandBest Screenplay – Motion PictureEmerald Fennell, Promising Young WomanJack Fincher, MankAaron Sorkin, The Trial of the Chicago 7Christopher Hampton and Florian Zeller, The FatherChloé Zhao, NomadlandBest Picture – AnimatedThe Croods: A New AgeOnwardOver the MoonSoulWolfwalkersBest Picture – Foreign LanguageAnother Round, DenmarkLa Llorona, France and GuatemalaThe Life Ahead, ItalyMinari, USTwo of Us, USA and FranceBest Score – Motion PictureThe Midnight Sky, Alexandre DesplatTenet, Ludwig GöranssonNews of the World, James Newton HowardMank, Atticus Ross and Trent ReznorSoul, Jon Batiste, Atticus Ross and Trent ReznorBest Song – Motion PictureFight For You, Judas and the Black Messiah,Hear My Voice, The Trial of the Chicago 7Io Sì (Seen), The Life AheadSpeak Now, One Night in MiamiTigress & Tweed, The United States vs. Billie HollidayBest Drama SeriesThe CrownLovecraft CountryThe MandalorianOzarkRatchedBest Musical/Comedy SeriesEmily in ParisThe Flight AttendantThe GreatSchitt’s CreekTed LassoBest Television Motion PictureNormal PeopleThe Queen’s GambitSmall AxeThe UndoingUnorthodoxBest Actress – Television Motion PictureCate Blanchett, Mrs. AmericaDaisy Edgar-Jones, Normal PeopleShira Haas, UnorthodoxNicole Kidman, The UndoingAnya Taylor-Joy, The Queen’s GambitBest Actor – Television Motion PictureBryan Cranston, Your HonorJeff Daniels, The Comey RuleHugh Grant, The UndoingEthan Hawke, The Good Lord BirdMark Ruffalo, I Know This Much Is TrueBest Television Actress – Drama SeriesOlivia Colman, The CrownJodie Comer, Killing EveEmma Corrin, The CrownLaura Linney, OzarkSarah Paulson, RatchedBest Television Actor – Drama SeriesJason Bateman, OzarkJosh O’Connor, The CrownBob Odenkirk, Better Call SaulAl Pacino, HuntersMatthew Rhys, Perry MasonBest Television Actress – Musical/Comedy SeriesLily Collins, Emily in ParisKaley Cuoco, The Flight AttendantElle Fanning, The GreatJane Levy, Zoey’s Extraordinary PlaylistCatherine O’Hara, Schitt’s CreekBest Television Actor – Musical/Comedy SeriesDon Cheadle. Black MondayNicholas Hoult, The GreatEugene Levy, Schitt’s CreekJason Sudeikis, Ted LassoRamy Youssef, RamyBest Supporting Actress – TelevisionGillian Anderson, The CrownHelena Bonham Carter, The CrownJulia Garner, OzarkAnnie Murphy, Schitt’s CreekCynthia Nixon, RatchedBest Supporting Actor – TelevisionJohn Boyega, Small AxeBrendan Gleeson, The Comey RuleDaniel Levy, Schitt’s CreekJim Parsons, HollywoodDonald Sutherland, The Undoing |
thalai | MusiCares charity auction atan milar ten an thil hlui leh hlu an fawm khawm a, Nilaini kalta khan MusiCares Charity Relief Aution hi neiin, Julien’s Auctions-in Beverly Hills-ah online aution hi an kalpui a, Harry Styles guitar leh U2 frontman Bono kutxziak hlathu te pawh lilam zingah hian a tel.Julien’s Aution chuan he online-a lilam-ah hian Bill Wayman Mesa/Boogie bass amplifier tih, 1989-90 Steel Wheels/Urban Jungle World Tour-a an hman chu an hralh to ber niin an puang a, dollar 51,200-in an hralh.Harry Styles-a guitar, Gibson Memphis ES 335 guitar chu an hralh to ber dawttu niin, he guitar-ah hian Harry Styles hian “Midang te chungah ngilnei ang che Harry Styles’ tih a ziak kalh a, dollar 28,125-in an hralh a, dollar 3000 a hralh theih an inbeisei laiin a let kua zeta toin an hralh ta zawk a ni.U2 frontman Bono kutziak ‘Love Is Bigger Than Anything in Its Way’ tih hla thu pawh dollar 22,400-in an hralh thei a, a original estimate let 11 a toin an hralh. He hla hi U2 album thar ‘Songs of Experience’-ah an telh nghe nghe a ni.Robert Plant leh Tony Iommu (Black Sabbath) tean an hming an ziah hnan Gibson SG Standard ’61 guitar pawh dollar 19,200-in an hralh a, Paul Reed Smith Dragon Series guitar, Series 1, Han Zimmer hming ziak hnan pawh dollar 12,800-in an hralh bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Toyota chuan an Innova Crysta chu tlema tihdanglamin an tlangzarh a, India-ah chuan 2021-ah a lo thleng ang. He Innova Crysta hi a chhung leh pawnlam landan pawh tihdanglam an nei nual.Innova Crysta thar hian a hmaah trapezoidal chrome grille a nei a, two-toned 16-inch alloy wheels neiin, LED projector headlamp leh LED DRLs neiin, a headlamp a lang hriam zawk a, faux skid plate, fog lamp thar, black tailgate te neiin, a taillight design erawh an tidanglam lo.A chhung lamah all-black interior neiin, a dashboard chu thing ang deuh taka siam a ni a, 6-seater neiin, a laiah captain seat a awm a, ambient light, 9-inch touchscreen head unit neiin Android Auto leh Apple CarPlay a support a, resr seat entertainment unit, air purifier, rear-view camera, dual airbag, curtain airbag, knee airbag, side airbag, vehicle stability control, hill start assist te pawh a nei.A mechanical lamah petrol leh diesel engine a awm a, petrol engine hian 2.0-litre dual VVT-i unit neiin, 137 bhp @ 5600rpm leh 182.3 Nm torque pechhuak thei a ni a, diesel engine hian 2.4-litre VNT unit neiin, 148 bhp leh 343 Nm torque pechhuak thei a ni ve thung. 5-speed manual leh 6-speed automatic transmission a nei bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Jennifer Lopez leh a pasal hual Alex Rodriguez te chuan an inhualna an tih tawp loh thu te an puan a tul ta tlat mai a, an inkarah hian khi deuh a awm ta a ang ve riau mai.J.Lo leh A-Rod ten an inhualna an titawp niin thu a thang chiam a, mahse, rang takin an pahnih hian thuchhuah intawm siamin, an inhualna an tihtawp loh thu an puang a, an thuchhuahah chuan, “Siamthat hna kan thawk mek a ni. Heng report te hi thu dik tawk lo an ni,” an ti.JLo leh A-Rod ten inhualna an titawp niawmin March ni 12 khan thu a thang a, J.Lo, kum 51, hi Dominican Republic lamah ‘Shotgun Wedding’ film shooting a awm lai a ni a, A-Rod, kum 45, hi Miami lamah a awm ve thung. An pahnih inkar hi a tha viau ni a a lan laiin hetiang boruak hi a rawn awm thut mai a ni. January ni 20-a US President Joe Biden lak luhnaa J.Lo performance pawh A-Rod hian a tawiawm a, chumi hnuah pawh boruak chhia an neih awm thawm a awm zui hran lo.Mahse, hetianga Hollywood milar inkawp te inkarah thuchhuah a awm tawh hi chuan a hnu lawkah an inthen zui duh riau mai a, J Lo leh A-Rod te pawh hi 2017 atanga inzui tan tawh kha niin, 2019-ah an inhual a, mahse, an inhual hnuah pawh kum a vei leh tawh a, an inkarah hian neuh neuh a awm tan te pawh a ni mai thei.JLo hian a pasal hmasa Marc Anthony nen fa phir kum 13 mi a nei tawh a, A Rod pawhin a nupui hmasa Cynhia Scurtis nen fanu tleirawl a nei tawh bawk a, an fate ve ve nen hian an cheng ho mek a ni. |
thalai | Guy Ritchie direct, Jason Statham channa ‘Wrath of Man’ chuan tun weekend kalta khan US-ah cinema hall ticket hralhna atangin dollar maktaduai 8.1 a lalut a, North American box office No.1 a ni. Wrath of Man hian US pawn lamah dollar maktaduai 17.6 lalut bawkin, tihian a vaia a lakluh chu dollar maktaduai 25.6 a tling.Japanese anime Demon Slayer the Movie-in dollar maktaduai 3.1 lalut lehin No.2 a ni a, he anime hian US-ah dollar maktaduai 39.6 a lalut tawh a, tihian khawvel puma a lakluh chu dollar maktaduai 450 a tling tawh.Mortal Kombat-in dollar maktaduai 2.4 lalut lehin No.3 a ni a, tihian US-a a lakluh zawng zawng chu dollar maktaduai 37.8 lalut tawhin, khawvel huapin dollar maktaduai 72.5 a lalut tawh bawk.Godzilla vs. Kong-in dollar maktaduai 1.9 lalut lehin No.4 a ni a, he film hian US-ah dollar maktaduai 92.9 a lalut tawh a, khawvel huapin dollar maktaduai 422.6 a lalut tawh bawk a, Raya and the Last Dragon-in dollar maktaduai 1.86 lalut lehin No.5 a la ni a, he film pawh hian US-ah a vaiin dollar maktaduai 43.8 a lalut tawh bawk. |
thalai | Mizo Zaimi Inzawmkhawm (MZI) Gen Hqrs hruaitu te chuan 9th February 2021 khan India ram Recording studio tha thlanchhuah top 12 a lang pha ‘Kings and Prophets recording studio’ te hnenah lawmpuina leh chawimawina hlanna hun an hmang a, Kings and Prophets Recording studio neitu leh staff te an lawmpui thu leh an chhuan thu an sawi.Full>>Epaper Subscribe Now |
thalai | Khawvela e-commerce lian ber Amazon dintu leh CEO ni bawk Jeff Bezos chuan kum 25 zet CEO hna a lo chelh tawh chu a kalsan dawn ta a, Andy Jassy-a’n a thlak dawn ta a, Jeff Bezos hi executive chairman a la ni dawn tho a ni. Bezos thlaktu tur Andy Jassy hi Amazon Web Service CEO ni lai a ni.Bezos chuan a hnuaia thawkte tana hriattirna a tihchhuahah chuan, “Exec Chair a thuin, ka ngaihtuahna leh tha leh zung te chu product thar leh hmalakna hmasa tur lamah ka hmang dawn a ni. Andy hi company chhunga kan hriat lar sa a ni a, Amazon-ah pawh keimah ang dawn a lo awm rei ve tawh a ni. Hruaitu tha tak a ni dawn a, ka rinna zawng zawng a chungah ka nghat a ni,” a ti.Jeff Bezos hian Amazon hi Seattle garage-ah 1994 khan online retailer angin bul a tan a, khawvelah online shopping a lar chak hle a, chu chuan Amazon pawh reilote chhungin a vawrh kang ta dawrh mai a ni.; Bezos hian Amazon chu khawvela company lian ber te zinga mi ni thei turin a enkawl ta a, engkim an zuar a ni deuh ber tawh a, tunah chuan an company hian IMDb, Audible, Zappos leh Whole Foods te pawh an nei tel tawh a, an market capital chu dollar trillion 1.7 dawn a tling tawh nghe nghe a ni.Amazon a thang a, chutiang bawkin Bezos-a hausakna pawh a pung a, khawvela hausa ber te a ni zak zak a, mahse a nupui nen an inthen a, a nupuiin dollar maktaduai 100 tel teh meuh a chhuahpui hnuah pawh tunah hian khawvela hausa ber dawttu a la ni ta tho a, a hlutna hi dollar tluklehdingawn 188 niin Bloomberg Billionaires Index chuan a tarlang. Bezos hian Amazon bakah media khawvela hriathlawh The Washington Post bakah van thengreng lama zin chhuahna tur buaipuitu Blue Origin te a enkawl tel bawk a ni.Andy Jassy hi Amazon bul tantute zinga mi niin, 2003 khan AWS a din a, chu chu Amazon peng hrang hrang zingah pawh a pawimawh ber pawl a ni tawh a, nikum khan AWS hian sales atangin dollar tluklehdingawn 45 an tlin thei a, an operating income pawh dollar tluklehdingawn 13.5 a tling hial a ni.Full>>Epaper Subscribe Now |
thalai | Kylie Jenner chuan Instagram-ah follower maktaduai 200 a nei tling tawh a, Kardashian-Jenner chhungkaw zingah hetiang zat follower nei tling thei hmasa ber a ni niin, Kardashian-Jenner chhungkaw zinga naupang ber hi a lar ber ti te pawhin a sawi theih tawh ang chu.Kylie, kum 22, hian niminpiah khan Instagram follower maktaduai 200 hi a nei tling ta a, a u, Kim Kardashian chu follower maktaduai 191 a nei a, Kendall Jenner-i’n follower maktaduai 141 neiin, Khloe Kardashian-i’n follower maktaduai 122 a nei a, Kourtney Kardashian-i’n follower maktaduai 103 a nei ve bawk.Kylie hian a fanu Stormi thlak a post taima hle a, chubakah ama thlalak, swimsuit tereuh tê tê a hakna pawh a post ngun viau. Hetihrual hian Kylie chuan social media lamah a inhmang tlem tial tialin a sawi a, YouTuber James Charles nen an inkawmnaah online-a in-troll nasa lutuk avangin social media a hlat telh telh niin a sawi ve thung.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Kumina All India Radio Aizawl FM ZOAWI 100.7 Mhz, Zoram Rimawi In Pui-in monthly chart a tihchhuah hmasak berah Lengzem lamah Vanlalsailova a No.1 a, Gospel-ah PBK Liankhuma a No.1 ve thung.AIR FM ZOAWI hian 2021 January thla chhunga Pathian fakna hla leh lengzem hla thlangtu ngah dan atanga tehin Top 5 countdown chart hi an buatsaih a, lengzem hla sa tawh lo mah se Vanlalsailova chu lengzem chart-ah No.1 a la ni a, a hla hlui leh rimawi khawvela kan hmelhriat tanna ‘Hmeltha’ tih hla chu chart No.1 a ni.‘Hmeltha’ tih hla hi 2002-a a tihchhuah tawh kha a ni a, kum 20 dawn hnuah pawh chart No.1 a rawn ni leh thei a ni. Sailova hi AIR-ah hian B grade artist niin, hla pawh 50 chuang a record tawh a ni. Sailova hi gospel chart lamah pawhin, a hla ‘I lamah a tang Lalpa’ tih chu chart No.5 a ni bawk. Tihian Sailova hi AIR FM ZOAWI chart pahnih- gospel leh lengzem top 5-ah a ruala lang thei hmasa ber a la ni hial awm e.Gospel chart-ah PBK Liankhuma ‘Aw fak ru Pathian beramno kalvari a thi kha’ tih chu chart No.1 a ni ve thung a, PBK-a hi AIR-ah B grade artist niin, hla 30 vel a khung tawh a ni.AIR FM ZOAWI hian kar khat chhunga Pathian fakna hla leh lengzem hla a thlangtu ngah ber, Star of the week chu chawlhkar tawp Inrinni zan dar 6:40 leh zan dar 10: 00-ah a puang chhuak thin bawk a ni.AIR FM ZOAWI January 2021 Countdown Top 5:LENGZEM1. Hmeltha – Vanlalsailova2. Ka hmangaih che – Lalrindiki Khiangte3. Kar a hla – Lalbiakmuana4. Min dawn ve rawh – Ngurhlunzama Chhakchhuak5. Ka hmang ral leh thin – Ngurhlunzama ChhakchhuakGOSPEL1. Aw fak ru Pathian beramno kalvari a thi kha – PBK Liankhuma2. Ka in nghahna – TBC Zaithanpuia3. Lalnunnem rammawi – Baby Lalrinmawii Tochhawng4. Chu ngei chu ka tan van ani – Lalduhsaki5. I lamah a tang Lalpa – VanlalsailovaFull>>Epaper Subscribe Now |
thalai | BTS chuan record an siam leh ta, Guinness World Records chuan March ni 17 khan K-pop group BTS hla ‘Dynamite’ music video hian record a siam thu an puang a, a record siam chu tum khata YouTube-a entu ngah ber record a ni.He record hi nikuma an siam kha a ni a, mahse, record an siam thu hi GWR hian niminpiah khan an puang chiah a ni. ‘Dynamite’ music video hi tum khata entu an tam ber tumin, YouTube-ah a rualin entu maktaduai 3 an awm a, chu chu Guinness World Record, tum khata music video entu ngah ber a ni. |
thalai | QJ Motor chuan an SRK 600 chu China-ah an tlangzarh a, he motorcycle hi India-ah chuan Benelli TNT 600 anga tlangzarh a ni ang. Benelli hi Qian Jiang (QJ) Motor hnuaia mi a ni a, an motorcycle hrang hrang te hi India-ah chuan Benelli motorcycle anga tlangzarh thin a ni. Benelli hian India-a an motorcycle line-up te chu BS6 emission norms pha turin an upgrade mek a, TNT 600 pawh hi India-a tlangzarh ve leh tur a ni a, an tlangzarh hun tur erawh an la puang lo.2021 SRK 600 hi a design tlem an update a, LED headlight bial leh daytime running lights a nei a, a hma chuan a headlight design hi Kawasaki Z1000 nen a inang deuh a, tunah erawh an tidanglam ta. Hei mi tih loh hi chu a design-ah tihdanglam a awm vak lo. He motorcycle thar hian full-colour TFT instrument console thar leh gold-anodised upside down forks neiin, keyless ignition leh USB charging port te pawh a nei.SRK 600 hi a mechanical-ah tihdanglam a awm lo va, 600 cc in-line four-cylinder engine neiin, 81.5 bhp leh 55 Nm torque pechhuak thei a ni.QJ Motor-in China-a SRK 600 anga an tlangzarh hi China-ah chuan CNY 49,999 (Rs 5,70,000 vel) man a ni a, India-a an tlangzarh hunah chuan Kawasaki Z650, Honda CB650R leh Triumph Trident 660 te nen an inel dawn a ni. |
thalai | Khawvela show entu ngah ber pawla an sawi thin Super Bowl-ah hian halftime show headline-tu nih phak hi zaithiam lar, kei ka ni, inti chin chuan an chak vek a ni ngei ang. 2021 Super Bowl halftime show headline turin The Weeknd an thlang fel ta.The Weeknd hian Super Bowl halftime show-a a inlan tur hi puangin, Instagram-ah, “Stage ropuiah ka perform dawn. 02/07/21-ah @pepsi #pepsihalftime #SBLV-ah kan inhmu dawn nia,” tiin a post. Super Bowl hi February ni 7, 2021 a neih tur a ni.The Weeknd a phur hle a, he stage ropuia a dingchhuak tur hi mel lung pawimawh tak a nih thu sawiin, “Khawvela huhang lian ber berte Super Bowl-a an perform thlirin kan lo thang lian a, khatiang tih ve theih kha tute pawhin kan suangtuah thin a ni. Chawimawina sang tak a ni a, he stage lar taka a lailum luahtu ka ni tur hi ka phur takzet a ni,” a ti.2021 Super Bowl hi Raymond James Stadium, Tampa Bay, Florida-ah neih a ni dawn a. coronavirus hripuiin khawvel a la chawhbuai reng avangin concert leh live performance chhim tur a awm mang lo a, chutiang karah chuan he show ropui hi an nghahhlelh thu sawiin, Pepsi Marketing Vice President Todd Kaplan chuan, “Kumtluana live music chhim tur a awm mang loh hnuah khawvela stage lian bera The Weeknd che vel tur hi thlir hlan kan nghakhlel tak zet a ni. A talent tawp chin nei lo leh themthiamna hian kum tam tak chhunga kan hrilhfâk tur, hriatreng tlak min chhawpchhuah sak ngei dawn a ni,” a ti.Super Bowl halftime show-ah hian khawvel zaithiam lar leh ropui te an inlan thin a, Prince, Madonna, Michael Jackson, Diana Ross, Beyonce, Justin Timberlake, Lady Gaga, Coldplay, Bruno Mars, Katy Perry te pawhin hnuhma an lo nei tawh a, kumin show-ah Jennifer Lopez leh Shakira te ropui takin an che dun a, nakkum chu The Weeknd hun a thleng ve dawn ta a ni.The Weeknd hi rimawi khawvelah kan hmelhriatna kum hnih khat vel chauh la ni mah se a duai lo hle a, a album ‘After Hours’ chu Billboard 200 chart-ah No.1 kaiin, Billboard Hot 100 (singles) chart-ah pawh No.1 kai thei hla panga a nei tawh a, chung zingah chuan ‘Blinding Lights’ pawh a tel, a chart record hrang hrang siam tawhin Hot R&B Sings chart a No.1 ni rei ber niin, kar 34 chhung a No.1 thei a, Hot 100 top 5 a lang rei ber niin, kar 32 a lang a, Radio Songs chart-ah kar 26 No.1 theiin, he chart-a No.1 rei ber a ni a, Adult Pop Songs chart-ah pawh lead soloist anga No.1 rei ber niin, kar 47 a No.1 tawh bawk. |
thalai | Katy Perry, kum 36, hi social media-ah a mikhual lo hle a, tunah hian Twitter-a follower ngah lamah pathumna a ni mek a, mahse, social media chu thil ho mai mai ni a a hriat thu a sawi chhuak.Katy Perry chuan Twitter-ah ngei, “Social media hi thil ho mai a ni e,” a ti a, “Mihring nunin a chhiat phah a ni,” a ti bawk.Katy Perry hian engvanga hetia social media rawn sawisel vak mai nge a nih tih erawh a puang lem lo va, a tweet hnu lawkah hian, “Engpawh ni se ka hmangaih vek che u,” a ti lehnghal bawk.Hetia social media tha a tih loh thu a post hnu lawkah fans lamin comment section-ah an fak nghal a, chutih rualin social media chawlhsan a tum thu a puanna a ni lo hram se an duh thu an post nghal sup sup a, fan pakhat chuan, “A dik! Mahse, hei chauh hi kan biak ve theihna che leh kan hnaih ve theihna che a ni bawk si! Khawngaih takin awm ve reng rawh,” a ti let nghal.Karty Perry hian social media hi a lo sawisel zeuh zeuh tawh a, 2018 pawh khan online nan hun kan hmang nasa lutuk chu khawtlang nun tan tha lo a hriat thu te pawh a lo sawi tawh a, “Mi tam tak chu thlalak ringawtah kan buai a, a hlawkna chu ‘like’ kha a ni mai a. A buaithlak ve a ni, kei chuan ka ngaihsak vak lo mai ang a, ka awm awmin ka awm mai ang e,” a lo ti tawh nghe nghe a ni.Katy Perry hi Twitter-a follower ngah ber niin, Barack Obama leh Justin Bieber te chiah a pha lo a, Instagram lamah pawh follower ngah lamah 21-naa ni pha.paper Subscribe Now |
thalai | Kylie Jenner chuan a fanu Stormi Webster, kum 2, chu lehkha a zirtir tan dawn ta a, a fanu chu school kal turin a buatsaih a, mahse, Stormi hi campus leh classroom-ah naupang dangte nena kal ho tur a ni ve lo a, mahni chenna ina school kal (home school) tur a ni.Niminpiah khan Kylie chuan a fanu school kal hmasak ber tur ni a a thlalak Instagram-ah a post a, Stormi hian bag manto, Hermes Togo Kelly Ado backpack dollar 12,000 (Rs 8,80,500 vel) man a ak a, lunghlu bengbeh leh Air Jordan a bun tir tah bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Khawvela talent show hriat hlawh ber pawl Britain’s Got Talent 2020 winner chu comic leh singer Jon Courtenay a ni. Jon hian BGT host Ant McPartlin leh Dec Donnelly te Golden Buzzer a lo dawng tawh nghe nghe a ni.BGT grand finale hi Inrinni kalta khan neiin, winner an puang a, Jon hian finalist dang pakua khumin, winner a ni a, pahnihna chu zaipawl Sign Along With Us niin, pathumna chu comedian Steve Royle a ni.Kumin hian finalist 10 zinga panga lai chu magic act an ni a, hei hi BGT fans lamin an helh deuh a, chutiang karah hian comic singer Jon Courtenay hi pakhatna a ni ta a ni.Top 10 finalist zinga panga chu mipui vote hmanga thlan a ni a, chung zingah chuan pafaa magic show thin James leh Dylan Piper, magician Damien O’Brien, choir Sign Along with Us, magician Jasper Cherry leh Aidan McCann te pawh an tel a. Finalist dang panga chu judge-te thlan niin, chung zingah chuan Steve Royle, lamthiam inkawp Aaron leh Jasmine, comedian Nabil Abdulraship, magician Magical Bones leh Jon Courtenay te an tel ve thung.(THE AIZAWL POST – Thalaite Huang)The Aizawk PostFull>>ePaper Subscribe |
thalai | MTV chun 2021 MTV Movie & TV Awards-ah comedian Sacha Baron Cohen chu Comedic Genius Award a nih tur thu a puang a, he chawimawina hi comedy lama a thawh hlawk avanga hlan tur niin MTV chuan an puang. Hetiang award hi kum hmasa lamah Melissa McCarthy, Kevin Hart leh Will Ferrell te pawhin an lo dawng tawh a ni.Tun thla 12 chhung chu Sacha hi big screen lamah a buai char char hle a, film pahnih Borat Subsequent MovieFilm: Delivery of Prodigious Bribe to American Regime For Make Benefit Once Glorious Nation of Kazakhstan film a chang a, he film avang hian 2021 Golden Globeah Best Lead Actor in a Comedy a dawn phah nghe nghe a ni. Heu bakah hian ‘Trial of the Chicago 7’-ah a inlan bawk a, he film avang hian Oscar-ah Best Supporting Actor-ah nominate a ni ve leh bawk.Big screen piah lamah Sacha hi social media lama chi leh chi inthliarna leh inhuat tawnna tur thu belhchian dawl lo vawrh darha, hlawk nana hmang te tihtawp tuma beihna Stop Hate for Profit tichhuaktu zinga mi a ni bawk.Kumin ian MTV-in an kalphung an tidanglam deuh a, award semna hi zan hnih hun an hmang dawn a, May ni 16-ah MTV Movie & TV Awards an sem ang a, a zawn hnihnaah MTV Movie & TV Awards: UNSCRIPTED an hmang ve leh bawk ang. He live event-ah hian Leslie Jones leh Nikki Glaser te chu host a ni dawn a, a zan hmasa zawk chu Leslie-i’n a host ang a, a zan hnnihna chu Nikki’n a host ve thung ang. |
thalai | ‘Mulan’ film chu December ni 4 hian Disney+ Hotstar-ah engmah chawi belh lohin a en theih dawn ta. He film hi September thla khan Disney+ ah ram thenkhatah dollar 30 (Rs 2,250 vel) fee chawi belha en theih turin an tichhuak a, December ni 4 atangin Disney+ Hotstar-ah chawi belh ngai loin an tichhuak ve leh dawn ta a ni.‘Mulan’ film hi sum sen tamna niin, Chinese market-ah an beisei angin a che tha lo a, hei hi a changtunu Liu-i’n Hong Kong a comment danah Chinese an lawm loh vang niin an sawi a, hei bakah hian a film a Chinese culture an tarlan danah an lawm vak lo niin sawi a awm bawk a, heti chung hian sum erawh a lalut nual tawh tho a ni. He film-ah hian hmeichhe pakhat ral do tura mipa lem chang ta chanchin tarlan a ni. A thawnthuah chuan- Chine Emperor-in hmarlam ram atanga an ram rûntu te do let turin chhungtin atangin mipa pakhat theuh Imperial Army a inpe turin thupek a chhuah a, Hua Mulan chuan fapa nei loin, fanu pahnih a nei a, an chhungkua a mipa awm chhun a nih vangin sipaia inpek a tum ta a, amah lah chu kebai a ni bawk si a. Tichuan a fanu upa zawk chu mipa lema changin ral do turin a inpe ta a ni. Ral donaah chuan a che tha thei hle mai a, sipai huaisen leh zah kai niin, an ramin an chawimawi ta hial a ni. |
thalai | Olivia Rodrigo ‘Drivers License’ chu Billboard Hot 100 bakah Billboard Global 200 leh Billboard Global Excl. U.S. chart-ah te a No.1 a, heng chart pathuma a ruala No.1 vek thei zaithiam pathumna a ni. Olivia hi singer-songwriter leh actress niin, Disney+ High School Musical: The Musical: The Series-ah 2019 khan a chang a, a background hian ‘Drivers License’ pawh hi a vawrh lar lehzual a ni.Billboard Hot 100 chart hi kar khat (Zirtawpni – Ningani) chhunga US-a hla lar dan tehna chart niin, Billboard Global 200 chart hi kar khat chhunga khawvel ram hrang hrang a hla lar dan tehna niin, Billboard Global Excl. U.S. chart hi US tel lova khawvel ram danga hla lar dan tehna a ni ve thung.Billboard Hot 100 chart ranking siam nan hian kar khat chhunga all-genre U.S. streaming (official audio & official video), radio airplay leh sales data te chu tehna pawimawh a ni a, Drivers License hi January ni 8-a tlangzarh niin, January ni 14 thlengin US streams maktaduai 76.1 leh download sales 38,000 a nei thei a, radio airplay pawh ngaithlatu maktaduai 8.1 nei angin an chhut a, hei hi Hot 100 chart-ah a No.1 pui ta a ni.Tun hi Hot 100 chart-a a No.1 vawi khatna niin, top 10-ah pawh a lan vawi khatna a ni a, a hmain he chart-ah hian tum khat a lo lang tawh a, a hla ‘All I Want’ chu January 2020 khan chart No.90 a lo kai tawh. Olivia Rodrigo hi February ni 20, 2003 a piang niin, he chart-a No.1 thei zingah chuan piang hnaivai ber a la ni a, he title hi November ni 5, 2002 a piang, ‘Savage Love (Laxed – Siren Beat)’ hla hmanga he chart-a No.1 thei Jawsh 685 hnen atangin a rawn la ve leh ta a ni. Olivia hi kum 17 leh thla 11 a upa niin, he chart-a No.1 tawh zingah chuan a naupang ber dawttu niin, kum 17 leh thla riat a No.1 thei Billie Eilish chiah a pha lo.Olivia Rodrigo ‘Drivers License’ hi Billboard Global 200 leh Billboard Global Excl. U.S. chart-ah pawh No.1-ah a debut ve ve a, heng chart pahnih a ranking siam nan hian official-only streams (subscription leh ad-supported audio leh video music service) leh download sales te chu tehna pawimawh a ni.Khawvel huapin he hla hi kar khat chhungin streams maktaduai 130 leh download sales 49,000 a tling thei a, chu chu Billboard Global 200 chart-ah a No.1 pui ta a ni. He chart-ah hian The Weeknd ‘Blinding Lights’ chu No.5 atangin No.2 a kai thar leh a, chart No.1 hlui BTS ‘Dynamite’ chu No.1 atangin No.3-ah a tawlh a, chart No.1 hlui bawk Bad Bunny leh Jhay Cortez ‘Dakiti’ chu No.2 atangin No.4-ah a tawlh a, 24kGoldn ‘Mood’ featuring Iann Dior chu No.4 atangin No.5-ah a tawlh ve ta bawk.Billboard Global Excl. U.S. chart-ah pawh ‘Drivers License’ hi No.1-ah a debut a. He hla hi kar khat chhungin US tel lo, khawvel ram dang zawngah stream maktaduai 54.5 leh download sales 12,000 a tling thei a, hei hi a No.1 pui ta a ni. He chart-a No.1 hlui BTS ‘Dynamite’ chu No.1 atangin No.2-ah a tawlh a, chart No.1 hlui bawk Bad Bunny leh Jhay Cortez ‘Dakiti’ chu No.2 atangin No.3-ah a tawlh a, The Weeknd ‘Blinding Lights’ chu No.3 atangin No.4-ah tawlhin, 24kGoldn ‘Mood’ featuring Iann Dior chu No.4 atangin No.5-ah a tawlh ve ta bawk. |
thalai | Ariana Grande chuan kum hnih leh thla thum pawh a tlin hmain Billboard 200 (albums) chart-a No.1 kai thei album pathum a nei hman a, hmeichhe zaithiam zingah album pangngai he chart-a No.1 pathum nei rang thei ber record a siam. Tun tumah hian a album thar ‘Positions’ chu Billboard 200-ah hian No.1-ah a debut a, a No.1 album pangana a ni bawk.Positions hi October ni 29 leh November ni 5 inkar khan US-ah copy 1,74,000 a hralh hman a, hei hi chart-ah a No.1 pui ta a ni. Billboard 200 (albums) chart hi kar khat (Zirtawpni – Ningani) chhunga US-a album hralh tam dan atanga tehin chart ranking siam thin a ni a, album hralh zat teh nan hian album tak tak hralhna bakah streaming atanga album hralhna tlukpui leh album-a hla mal hralhna atanga album hralhna tlukpui te belhkhawm thin a ni.Positions hi album tak tak hralh zat chucopy 42,000 niin, streaming atanga album hralhna tlukpuiah copy 1,29,000 a tling a, album-a hla mal hralhna atangin copy 3,000 tlukpui an hralh thei bawk.Ariana Grande hi he chart-ah hian a vawi khat nan September ni 21, 2013 khan a album ‘Yours Truly’ chu No.1 a kaipui a, September ni 13, 2014-ah ‘My Everything’ a No.1 pui leh a, September ni 1, 2018-ah ‘Sweetener’ a No.1 leh a, February ni 23, 2019-ah ‘Thank U, Next’ No.1 lehin, tunah Positions a No.1 pui leh ta a ni.Rapper Trippie Redd album thar ‘Pegasus’ chu copy 60,000 aia tam deuh hralhin No.2-ah a debut a, hei hi a top five album pangana niin, chart No.1 hlui Pop Smoke ‘Shoot for the Stars, Aim for the Moon’ chu copy 60,000 hralh lehin No.3-ah bawk a la awm a, kar kalta No.1, Luke Combs ‘What You See Is What You Get’ chu copy 52,000 hralh lehin No.1 atangin No.4-ah a tawlh ve thung.Sam Smith album thar ‘Love Goes’ chu copy 41,000 hralhin No.5-ah a debut a, a top five album pathumna niin, a hmain No.1 leh No.2 te a lo kai tawh.Hip hop veteran, kum 10 chuang chart-a lang tawh lo Busta Rhymes pawh a rawn lang thar ve leh ta a, a album thar E.L.E 2″ The Wrath of God chu copy 38,000 hralhin No.7-ah a debut. Busta Rhymes hian chart top 10 album pasarih a nei tling ve ta chiah bawk.Chart No.1 hlui Lil Baby ‘My Turn’ chu copy 35,000 hralh lehin No.7 atangin No.8-ah a tawlh a, R&B singer Queen Naija debut full-length studio album ‘Missunderstood’ chu copy 34,000 hralhin No.9-ah a debut a, top 10 khartu chu Hamilton: An American Musical niin, copy 30,000 hralh lehin No.8 atangin No.10-ah a tawlh ta. |
thalai | Victoria’s Secret model Elsa Host leh a kawppui Tom Daly te chuan February ni 11-ah fanu an neih thu February ni 12 khan an puang a, naute hmingah Tuulikki Joan Daly an sa.Elsa chuan Instagram-ah an chhungkaw thlalak post-in a caption-ah, “02.11.21 ka tawn hnu che a ka hlim ber ni. Nang ka hring che hi ka nuna ka inchhuanna ber a ni,” a ti a, a hming an phuah chhan sawiin, “Hmeichhe chak tak pahnih, ka nu leh ka pi te hming chawiin he khawvelah hian super-woman angin i rawn chhuak a ni. Chatuanin kan hmangaih ang che, nau duhawm Tuuli,” a ti bawk.Elsa leh Tom te hi 2015 atanga in-date tawh an ni a, Tuulikki hi an fa hmasa ber a ni. Elsa hi Victoria’s Secret model-ah pawh an chhuanvawr fantasy bra pholangtu a tang pha ngat a ni a, Tom hi Danish niin, sunglass siamtu company Running Vision dintu a ni. |
thalai | B. Sangkhumi lehkhabu ziah ‘Rabboni Bethel (Kraws-a Lal Isua Thusawi Pasarih Te)’ tih chu Inrinni kalta khan Chaltlanga an chenna inah Rev. Mangchhuana Sailo chuan a tlangzarh ta. He lehkhabu hi Rs 50 man niin, dawr hang hrangah zawrh chhuah a ni.Lehkhabu ziaktu B Sangkhumi chuan a lehkhabu a buatsaih dante sawiin, hetiang lehkhabu ziak tura mahni insitna tam tak a neih thute a sawi a, chutih rualin a hnenah Pathian thu puanchhuah a nih ang ngeiin a phochhuah a ngaihthu a dawn chian em bawk si avangin mahni insit tak chunga buatsaih a ni thu a sawi a, thiamna leh finna lamah lehkhabu dang a khum loh tur thute sawiin, a theihna vang ni loin, Pathian hruaina leh awmpuina avanga buatsaih thei a nih thu a sawi bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Jennifer Lopez,m kum 51, leh a pasal hual Alex Rodriguez, kum 45, te chuan Maiami Star Island-ah in lian tha zet mai, dollar maktaduai 40 man an lei!He in hian square feet 40,000 a awh hmuk mai a, acres 86 a zau ram a ni a, bedroom 10, bathroom 12 awmin, infinity pool a awm bawk. Chuktuah huan tha tak neiin, hot tub, fountain, outdoor cabana leh bar te a awm a. library, wine room bakah room dang neuh neuh pawh a kuh tul mai. Guest house pawh bedroom pahnih leh bathroom pahnih awmin, staff room pahnih a la awm cheu.An chhungkua hi an ni ve deuh diah a, J.Lo hian a pasal hmasa Marc Anthony nen fa phir Max leh Emme neiin, Alex pawhin fanu pahnih Natasha leh Ella a nei a, heti chung pawh hian room chuang an la ngah dawn khawp mai.(THE AIZAWL POST – Thalaite Huang)The Aizawk PostFull>>ePaper Subscribe |
thalai | 2021 Maserati Ghibli sports sedan chu India-ah an tlangzarh ta a, Delhi showroom-ah a model hniam ber cheng vaibelchhe 1.15 man niin, a model sang ber chu cheng vaibelchhe 1.93 man a ni ve thung.2021 Maserati Ghibli hi engine chithum- 2.0-litre four-cylinder petrol hybrid, 325 bhp leh 450 Nm torque pechhuak thei bakah, 3.0-litre V6 engine, 424 bhp leh 580 Nm torque pechhuak thei leh 3.8-litre V8 Trofeo version, 572 bhp leh 730 Nm torque pechhuak thei a awm a, a model sang ber Trofeo version hi a top speed chu 326 kmph a ni.2021 Maserati Ghibli hi styling an tidanglam deuh a, a hmalam hmel a lang hriam ta deuh a, full-adaptive LED Matrix headlamp leh signature grille neiin, a hnung lamah boomerang-shaped LED taillight thar a nei a, hei hi Maserati 3200GT zul deuh a ni. Lightweight steel chassis neiin, 50:50 weight distribution a nei bawk.A hardware lamah chuan 2021 Maserati Ghibli hian Brembo brake leh calipers a nei a, a exhaust an tidanglam deuh a, Skyhook suspension neiin, hei hian a ke zawng zawng chet vel dan a thlithlai bakah kawng awmdan a zirin a body awmdan tur a siamrem thei a, 10.1-inch touchscreen infotainment system neiin, Maserati Connect a thuam a ni a, Apple CarPlay leh Android Auto a support a, connected car technology a thuam niin, hemi kaltlang hian smartphone nen a thlun zawm thei. Heng bakah hian 7-inch TFT display instrument console a nei bawk. A feature dangah chuan soft-close doors, keyless entry, power trunk leh kick sensor, neiin Level 2 ADAS a nei a, safety rating-ah chuan Euro NACP 5-star rating a ni. |
thalai | Lil Nas X ‘Montero (Call Me By Your Name)’ chu Billboard Global 200 chart-ah No.2 atangin No.1-ah a invawrh a, hetihlai hian Justin Bieber ‘Peaches’ featuring Daniel Caesar leh Giveon chu a kar thum nan Billboard Global Excl. U.S. chart-ah a la No.1 ve thung a, BTS leh Olivia Rodrigo te pawh an hla thar hmangin chart-ah an lang ve leh ta bawk.Billboard Global 200 chart hi kar khat chhunga khawvel huapa hla lar dan tehna a ni a, Billboard Global Excl. U.S. chart hi US tel lo, ram dang zawnga hla lar dan tehna a ni ve thung. Chart ranking siam nan hian official-only streams (subscription leh ad-supported audio leh video music services) bakah download sales te chu tehna pawimawh a ni.Lil Nas X ‘Montero (Call Me By Your Name)’ hi Billboard Global 200 chart-ah No.2 atangin No.1-a a kai a, kar khat chhungin khawvel huapin stream maktaduai 109.3 leh download sales 20,000 a tling. He chart-ah hian kar kalta No.1 Justin Bieber ‘Peaches’ featuring Daniel Caesar leh Giveon chu No.2-ah a tawlh a, Silk Sonic (Bruno Mars leh Anderson .Paak) ‘Leave the Door Open’ chu No.4 atangin No.3 a kai thar leh a, Masked Wolf ‘Astronaut in the Ocean’ chu No.3 atangin No.4-ah a tawlh ve ta bawk.BTS ‘Film Out’ chu No.5-ah a debut a, stream maktaduai 47.2 leh download sales 66,000 a nei thei a, ‘Film Out’ hi BTS hla he chart top 10-a lang thei pangana a ni ta bawk. ‘Film Out’ hi an Japanese tawng album BTS atanga an single a ni a, he album hi June ni 16-a tlangzarh tur niin, album-a hla zawng zawng hi Japanese vek a ni.Billboard Global Excl. U.S. chart lamah Justin Bieber ‘Peaches’ featuring Daniel Caesar leh Giveon bawk a No.1 leh a, tihian kar thum chhung he chart-ah hian a No.1 tling ta. He hla hi kar khat chhungin US tel lo, khawvel ram dang zawngah stream maktaduai 65.9 leh download sales 7,500 a tling a, chu chu chart-ah a No.1 pui leh ta a ni.Billboard Global Excl. U.S. chart-ah hian Lil Nas X ‘Montero (Call Me By Your Name)’ chu No.2-ah bawk a awm leh a, BTS ‘Film Out’ chu No.185 atangin No.3-ah a invawrh a, Masked Wolf ‘Astronaut in the Ocean’ chu No.4-ah bawk awm lehin, Silk Sonic ‘Leave the Door Open’ pawh No.5-ah bawk a la awm. |
thalai | Madonna, kum 62, chanchin film-ah an siam dawn a, he project atan a hming lang ho pawh an hraw hraih mai. Oscar pawh dawng tawh Juno writer Diablo Cody chu script writer tur a ni a, Oscar-a nominate lo ni tawh Little Women producer Amy Pascal-i’n a produce dawn niin an sawi bawk.He project title tur hi an la nei lo a, mahse, Madonna chuan Instagram Live-ah a script phek 107 an zo tawh niin a sawi a, a film pawh hi darkar hnih vel a sei tur a ni ang.Amah, Madonna ngeiin a ma chanchin a ziah behchhana film hi siam a ni dawn a, Madonna pawhin IG Live-ah a biography a ziah dan sawiin, “Therapy ang deuhin ka hmang. A chang chuan keima chanchin ziak ka ni tih te ka lo intheihnghilh a, ‘ka’ ti lo va ‘ani’ ti ten ka lo insawi leh thin a. A danglam duh ve khawp mai,” a ti.Madonna hian harsatna chi hrang hrang a paltlang te, mipate khawvela hlawhtling tura a beih dan te a tarlang deuh ber a, “Ka beih nasat zia, artist ka nih anga mipa te khawvela hlawhtlinna ka sual chhuah dan te tarlan a ni deuh ber a, ka zin kawng a ni ber mai, chu chu hlimna, lungngaina, buaina, lawmna, a tha leh tha lo bakah a mawi lo lam thlengin,” a ti bawk.Madonna chuan film-ah hian amah a chang dawn lo tih a puang chiang tawh a, fans lam chuan Emmy pawh dawng tawh Ozark actress Julia Garner chu Madonna lema chang tur niin an ngai nghal deuh thup a, a chhan pawh Julia hi Madonna leh a manager Guy Oseary ten Instagram-a an follow thar tak deuh thut vang a ni.Madonna chuan, “Musical film a ni lo va, mahse, music erawh a tam khawp ang, keima lema chang tur pawhin ka hla a sak nual a ngai ang,” a ti bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | December thla kan chuangkai leh ta bawk a Krismas hla thar an tichhuak leh tan ta a, Camila Cabello leh Shawn Mendes te pawhin an zai dunna ‘The Christmas Song’ chu Inrinni kalta khan an tichhuak ve leh ta.Cabello chuan Instagram-ah an hla thar chungchang hi post-in, “Kumin hi kum danglam tak, chona tam tak kan hmachhawn kum a ni. He holiday season-ah hian hmangaihna leh ngilneihna mizawng zawng chunga kan lantir a pawimawh hle a ni! Shawn nen pawh kan hmangaihna leh duhsakna mi zawng zawng hnenah kan hlan a, chuvangin intan thil special tak kan rawn chhawpchhuak e #TheChristmasSong,” a ti. |
thalai | Canadian popstar hriathlawh pahnih Shawn Mendes leh Justin Bieber te chuan an zai dunna ‘Monster’ tih hla chu November ni 20 khan an tichhuak ta.Anni pahnih hi tunhnai deuh khan an an awmdun lai an hmufuh thei riau a, hei vang hian fans lam chuan eng emaw tak an lo beisei sa tawh a, an hla thar an tichhuak pawh hian chuti takin a barakhaih lo zawk. Bieber hian a Mendes hi “Canadian rohlu dang” tiin a lo sawi tawh nghe nghe a ni. Hei bakah hian July thla khan Bieber-a manager Scooter Braun chuan Mendes, Bieber leh Tori Kelly ten piano an tumho lai video social media-ah a lo post zauh tawh bawk.Monster hla hi Shawn Mendes album thar, December ni 4-a a tlangzarh tur atanga a single a ni a, he album thar tur atang hian ‘Wonder’ tih hla pawh Mendes hian a lo tichhuak bawk a ni. |
thalai | Ariana Grande chu Billboard Artist 100 chart-ah a No.1 thar leh ta a, tun tum a No.1 leh theihna chhan hi a album thar ‘Positions’ chet that vang a ni.Artist 100 chart hi kar khat (Zirtawpni – Ningani) chhunga US-a zaithiam lar dan tehna a ni a, chart ranking siam nan hian kar khat chhunga US-a album leh hla hralh tam dan bakah streaming, radio airplay leh social media fan interaction te chu tehna pawimawh a ni.Ariana Grande hi a album thar ‘Positions’ chu kar khat chhungin US-ah copy 1,74,000 hralhin Billboard albumschart No.1-ah a debut a, hei bakah hian he album-a hla ‘Positions’ chu Billboard Hot 100 (singles) chart-ah No.2 a la ni a, he album-a hla dang ’34+35′ chu Hot 100 chart No.5-ah a debut thei bawk. Hei hian Artist 100 chart-ah pawh a vawrh sang leh ta a ni.Billboard Artist 100 Top 10:1 Ariana Grande2 Luke Combs3 Grateful Dead4 BTS5 Pop Smoke6 Harry Styles7 Juice WRLD8 Sam Smith9 The Weeknd10 Post Malone |
thalai | Nirvana frontman Kurt Cobain thih hnu, kum 27-ah artificial intelligence software hmangin Nirvana hla thar an siam leh ta tlat mai.Khawvel zaithiam leh musician lar tak tak, kum 27 a mual liam ta an awm nual a, chung ho pual chuan ‘Lost Tapes of the 27 Club’ musical project an kalpui a, chung zingah chuan Cobain bakah Jimi Hendrix, Jim Morrison leh Amy Winehouse te pawh an tel.He project-ah hian heng artist-te hla phuah dan leh rimawi kalphung te chu artificial intelligence (AI) thiamna hmangin an chingchip a, chumi hmang chuan an signature style ngeiin hla thar an phuah a, an perform nghal bawk a, chu chu album-ah an siam dawn a ni. He project hi Toronto-a hmunpui nei pawl pakhat Over the Bridge buaipui a ni a, anni hian rimawi khawvelah mental health awareness atan Lost Tapes of the 27 Club hi an buatsaih dawn a ni.Nirvana hla thar hi ‘Drowned in the Sun’ tih a ni a, Cobain-a hlaphuah dan leh a guitar perh dan ang thei ber turin AI thiamna hmanga siam a ni, a vocals hi Nirvana tribute band ‘Nevermind’ lead singer Eric Hogan aw a ni ve thung. |
thalai | Art Novelty neitu Lalhmingmawii @Amawii chuan Women Excellence Achievement Award (WEAA) 2020 a dawng a, he award hi hmeichhe zinga kawng hrang hrang a hlawhtling te hnenah hlan thin a ni.WEAA hian award hi kum 5 an semna a ni tawh a, anni hi hmeichhe dinhmun chawikanna lama thawktu pawl niin, India-a hmeichhia te zinga mahni kalna kawnga hlawhtling te hnenah chawimawina hi an hlan thin a ni.Amawii hi WEAA hian Art lama a thawh hlawk avangin he chawimawina hi an hlan a, award hi September ni 22 khan Amawii hian a dawng ta a ni.(THE AIZAWL POST – Thalaite Huang)The Aizawk PostFull>>ePaper Subscribe |
thalai | 90s rap leh hip hop fan i nih chuan rapper Christopher Wallace, aka The Notorious B.I.G., Biggie Small hian plastic lallukhum a khum lai thlalak hi i hmu tawh ngei tur a ni. He thlalak hi Rap Pages Magazine tan 1997 ‘K.O.N.Y’ (King of New York) photoshot niin, photographer Barron Claiborne lak a ni.He plastic lallukhum lem hi Sotheby’s-in an lilam tur zingah an telh a, a tira hralh theih an inbeiseina chu dollar 2,00,000 – 3,00,000 a ni. An han lilam ta a le, dollar 5,94,750-in an hralh ta a, hei hi thil lilamnaah fancy-dress/ costume crown hralh to ber record a la ni.He plastic lallukhum lem hi a tirah chuan dollar 6 man chauh a ni a, The Notorious B.I.G. hian a hming a ziah hnan a, Claiborne hian ‘Crown from Biggie KONY Shot. 3-6-97’ tih a ziak tel bawk. He thla an lak atanga ni thum hnuah Biggie Small hi Los Angeles-ah tu tihhriat lohin motor tlan lai atangin an kaphlum ta a ni.Sotheby’s hian hip hop history leh culture pualin lilam hi an nei a, hetah hian “uncle” Ralph Mcdaniels original leather Wu-Tang-Clan jacket, 1993 a mi leh Grand Master Flash concert poster, 1983 ami te pawh a tel.The Notorious B.I.G. hi Brooklyn-ah May ni 21, 1972 khan a piang a, March ni 9, 1997-ah kum 24 mi niin a thi. A thih atanga ni 16-naah a album ‘Life After Death’ an tlangzarh a, Billboard 200 (albums) chart No.1 a kai a, gangsta rap album hralh kal ber record siamin, US-ah ringawt pawh copy maktaduai 10 chuang an hralh thei a ni. The Notorious B.I.G. hi kumin May thla khan Rock & Roll Hall of Fame-ah lakluh a ni tawh nghe nghe a ni. |
thalai | 2020 Billboard Latin Music Awards chu nimin tuk khan an sem ta a, Enrique Iglesias-a’n Top Latin Artist of All Time Award a dawng.Tunhnaia award show hrang hrang an semah virtual leh pre-recording an uar viau a, Billboard Latin Music Awards erawh a dan a dang, coronavirus hripui avanga khawvel a buai hnuah award show-a live-audience nei hmasa ber a ni a, a hmuna entu mipui erawh mask an vuah far thung a, award semna show-a perform leh award dawngtu te pawh award semna hmunah anmahni ngei an inlan hlawm a ni.Enrique award dawn hi Pitbull-a’n a hlan a, “Ani hi ziakmi, hlaphuah thiam, zaithiam, performer a ni. Legend a ni a, ka thian ti a ka sawi thei hi inchhuanna tham a ni. Amah hi music a ni tawp mai,” a ti.Enrique chuan a award dawn lawmthu sawi tur a inbuatsaih lawk lo niin a sawi a, mahse, a thinlung erawh a phawrh niin a lang, “Ka bahlah deuh a nih chuan min lo hrethiam dawn nia. Mahse, he award hlu tak avang hian Billboard Latin Music Awards hnenah lawmthu ka sawi a ni. Ka thian Pitbull chungah pawh ka lawm e. Zanina helai hmuna rawn pungkhawm zawng zawng hun hlimawm tak hmang turin ka duhsak. Ka fans zawng zawngte pawh ka zinkawng min zawhpui avangin ka lawm e. Ka ngai vek che u, in lam atanga lo thlirtu zawng zawng pawh, lo inenkawl tha vek ang che u,” a ti.Enrique hi rimawi khawvelah kum 25 chuang a lo tal ve tawh a Top Latin Artist of All Time award an hlan pawh hi a mak hran lo, Billboard Latin Music Awards dawng hnem ber record siamtu a ni mek bawk.(THE AIZAWL POST – Thalaite Huang)The Aizawk PostFull>>ePaper Subscribe |
thalai | Wonder Woman changtunu Gal Gadot chu historical biopic, Egypt lalnu, Cleopatra chanchin film-a an siam thar turah Cleopatra lemah a chang dawn a, he film-ah hian Wonder Woman director Patty Jenkins nen an thawk dun leh dawn a ni.Cleopatra biopic hi a script ziaktu chu Laeta Kalogridis niin, Paramount Pictures hnuaia buaipui tur a ni a, Jenkins hian he darma hi a direct dawn a ni.Cleopatra film hi 1963 khan an lo siam tawh a, Hollywood legend Elizabeth Taylor channa niin, tunah hian a film hlui behchhan deuh bawk hian an siam thar ve leh dawn niin an sawi.Gal Gadot chuan, “Zin kawng thar kan zawh tur hi ka phur khawp mai, project thar atana han phur thar te hi a nuam ve a, thawnthu thar buaipui te pawh a phurawm thin. Cleopatra thawnthu hi hman atanga ka lo phurpui ve tawh a ni. He team-a ka tel hi a lawm takzet a ni,” tiin Cleopatra lema a chan tur thu hi a tweet.Wonder Woman kha a hlawh h;le a, hmeichhe direct, live-action film-ah chuan sum la lut hnem ber a la ni a, Hollywood a hmeichhia te tana kawng hawng zau lehzualtu pakhat a ni. Jenkins leh Gadot te hian Wonder Woman film chhunzawmna ‘Wonder Woman 1984’ pawh an siam zo leh tawh nghe nghe a ni.(THE AIZAWL POST – Thalaite Huang)The Aizawk PostFull>>ePaper Subscribe |
hmarchhak | Meghalaya sorkar chuan an hri leng darh tur venna atan an state-a nitin mamawh phur luttu truck driver-te chu screening a neih sak zel. Meghalaya police-te chuan truck driver-te hi Assam nena an inrinaah uluk taka lo enfiahin, Byrnihat bula National Highwa-6 ah screening hi an lo neih sak zel a ni. Ri-bhoi district superintendent of police C Syrti chuan an state-a motor lut an lo endik vek hian truck driver-te tan pawh harsatna a siam deuh mai thei tih a sawi a, mahse hri darh zel tur venna atan hei hi tih ngei ngei ngai a ni, a ti. Police-te hian state pawn aṭanga lutte hi face mask, hand sanitizer leh tui thianghlim an lo sem vek bawk a ni. |
hmarchhak | Assam chief minister hlui Tarun Gogoi chuan Assam-a Citizenship (Amendment) Act (CAA) duh lohna lantirte laka Assam police-te silai hmehpuaha civil mi panga an thih chungchangah, Assam police-te lakah civil and criminal case a thehlut dawn. Guwahati-a chanchinbu mite a kawmnaah Gogoi chuan Assam police-te a khin tur thu hi a sawi a ni. Tarun Gogoi chuan police-te silai hmehpuaha thi chhungte hnena tun thlenga sorkarin zángnadawmna a la pe lo chu pawi a tih thu a sawi bawk. ""Pathianni khan thi zinga mi, Dipanjal Das inah ka kal a, a chhungte chuan political party hrang hrang aiawhten an tlawh thu leh, BJP aiawh erawh an la kal ve loh thu min lo hrilh a ni,"" tiin Gogoi chuan a sawi. Nawrh huaihawtnaa tel zinga mi eng emaw zatin silaia kah hliam an tawk a, he thil thleng hi chhui chian a ngai hle tih a sawi. Assam Human Rights Commission-in a nawr hnuah, Assam state sorkar chuan CAA dodalna lantirnaa mi pathum, Abuld Alim leh Dipanjal Das-te thih dan chhui chiang turin thupek a tichhuak tawh bawk. Alim leh Dipanjal-te hi december 12-a Guwahati-a CAA duh lohna lantirnaa silai hmehpuah chuan fuhin an thi a ni. |
hmarchhak | Meghalaya sorkar chuan Chief Minister's Special Grant kaltlangin, lockdown puan vanga state danga tangkhan, Meghalaya state mi leh sate chu chhawmdawlna, Rs 3,000 ṭheuh pek an ni dawn tih a puang. Zirlai, hnathawka awm leh thil dang tia awm tma tak chu air leh rel service tihtawp a nih avangin an haw thei lo a ni. Chief secretary chuan sorkar aṭanga chhawmdawlna dawng duhte tan online-a in ziahluhna tur an siam a, an chanchin leh bank account, an tangkhang mekna hmunte an tarlan a ngai dawn tih a sawi. Heta in ziaklutte chu an bank account-ah pawisa hi thunsak an ni ang. |
hmarchhak | Manipur chief minister N Biren Singh chuan kar liam taa Kolkata-a private hospital hrang hranga thawk, Manipur nurse 185-te chu state sorkarin a ko haw lo tih a sawi. Kolkata private hospital hrang hranga thawk nurse 350 chuang chu kar liam ta khan bangin, an zingah hian Manipur aṭanga kal nurse 185 an tel a ni. Heng nurse-te hi Manipur-ah hian an haw tawh a ni. Nurse bangte hruai hawna tur hi state sorkara home department-in a buaipui nia sawi chungchang chu chhangin, CM chuan sorkarin nurse leh doctor-te pualin hetiang thil hi a buaipui lo tih a sawi. ""An thawhna hmunah thawk chhunzawm zel turin kan tilui thei lo a, mahse Manipur-ah lo haw turin kan ngen lo. Mi tupawh, nurse leh doctor pawh ni se, rawn haw turin kan ti lo. Mahse an thawhna hmunah nuam an ti lo a, an thawk chhunzawm duh loh a nih erawh chuan an thu a ni. Hmun hrang hranga damlote enkawla hna thawka chhuakte kan chhuang hle a ni,"" a ti. Kolkalta private hospital ṭhenkhata thawk, nurse-te chuan an thawhna hmunah thawktute himna an ngaihtuah pui lo a, personal protective equipment (PPE) te hman nawn tir zel an ni a, hei vang hian hri leng laka an him tawk lo nia an ngaih thu an sawi. Covid-19 kai enkawltu nurse-te awmna tur isolation unit hran siamsak an ni lo a, damlo enkawl zawha inbualna tur pawh an duh ang hman tur an nei lo niin an sawi. Hei vang hian an hna aṭang hian bangin, an state lam an pan hlawm a ni. Hetih lai hian Kolkata private hospital association chuan Manipur sorkarin nurse-te hi a ko haw niin an puh a, hei hi Singh chuan chhangin, an koh haw an nih loh thu a sawi. Private hospital-a thawk nurse bangte hi Manipur mi te bakah Tripura leh Odisha aṭanga kalte an ni. |
hmarchhak | Tripura khawpui, Agartala-ah February 20-21 chhung hian India-Bangladesh tourism festival buatsaih a ni dawn. Tripura Tourism Department official chuan festival hi Bangladesh aṭangin minister, Parliament member, top official, expert, artist, singer, performer-te an rawn tel dawn tih sawiin, West Bengal leh hmarchhak state hrang hrangte pawhin an telpui dawn tih a sawi. Festival chhung hian seminar, discussion leh cultural function te buatsaih tel a ni dawn bawk. Tripura Tourism Department Secretary Gitte Kirankumar Dinkarrao chuan Swadesh Darshan scheme hnuaiah sorkar laipuiin cheng vaibelchhe 155 a pek thu a sawi. He scheme hnuaiah hian state chhung hmun 25 chuangah tourism spot leh archaeological site-te thuam ṭhat mek a ni. Union tourism minister Prahlad Singh Patel chuan Tripura Lok Sabha member Pratima Bhowmik hnenah union tourism ministry chuan Swadesh Darshan scheme hnuaiah kum nga liam ta chhung khan hmarchhak state pariat-ah cheng vaibelchhe 1,400 man project a pe tawh tih a hrilh a ni. |
hmarchhak | Sikkim sorkarin June 15 aṭanga zirna in hrang hrangte hawn a tum chu zirlai pawl hrang hrang chuan an duh lo a, a thutlukna hi sut leh turin sorkar an ngen. University Students Association (SUSA), government college hrang hranga Students Representative Council, Sikkim State University leh Nar Bahadur Bhandari Degree College zirlai aiawh bakah private college hrang hranga zirlai pawlte chuan education minister hnenah lehkha thawnin, hri lengin ziaawm lam a pan hma chuan zirna inte chu hawng rih lo turin an ngen a ni. Sikkim-ah Covid-19 kai pakhat a awm mek thu sawiin, punkhawmna lam chi khap a la nih loh chuan hri kai zat hi an pung chho hluai thei a ni tiin, school leh college-te bakah punkhawmna hmun dangte pawh la khar rih an duh thu an sawi. |
hmarchhak | Assam khawpui, Guwahati-a February 15-a 65th Filmfare Awards 2020 ceremony neih tur chu Assam-a pawl hrang hrangten an duh loh thu an sawi a, an zingah Assam artiste-te pawh an tel. Assam filmmaker Jahnu Barua chuan, magazine pakhatin award semna hun a buatsaih tura state sorkarin sum tam tham tak a invest chu a duh lo tih sawiin, Assam state chu CAA avanga an buai mek laia hetiang thil sorkarin a lo buaipui chu an hrethiam lo tih a sawi. Actress Zerifa Wahid pawhin hetianga sum tam tak sensona tur thil lo buaipui chu a hun lo nia a ngaih thu sawiin, he award buaipuitute hi state tam takin an lo hnar tawh a, hei vang hian Guwahati-ah rawn nghah an tum ta mai a ni, a ti. He award buatsaihtu, Filmfare magazine pawh hi hmarchhak bialah a lar tawh lo a, hetihlai an award semna lo buaipuina tura sum tam tak lo sensak chu a ṭul lo tih a sawi bawk. Actor Ravi Sharma chuan Guwahati-a Filmfare Awards sem hi an state-in eng kawng mahin a hlawkpui dawn lo a, sum tam tak an senral phah zawk dawn. Sorkar chuan he festival neih tur atana a sum sen turte chu paper mill khar tawhte tuaithar nan te, harsatna tawk mekte chhungkuate dinhmun chawikanna tur atante hmang zawk se a duh thu a sawi. 65th Filmfare Awards huaihawt tur hian Assam sorkar chuan Times Group chu MoU a ziahpui a ni. He hun hi event lian leh ropui tham taka buatsaih a tum a, Bollywood star rualte an inlan dawn a ni. |
hmarchhak | Nagaland sorkar chuan Covid-19 dona kawnga hma lak a ngaih avang leh, inrenchemna kalpui a ngaih avangin sorkar hnuaia department hrang hrangte chu thupek a awm leh hma chuan hnathawktu lak thar a khap a, hei hian department hrang hranga post sanction sa pawh a huam tel. Sorkar thupek hian Health & Family Welfare Department hnuaia medical staff lak thar tur erawh a huam tel lo a, anni chu ngaihnathiamna pek an ni thung. |
hmarchhak | Manipur sorkar chuan lockdown avanga an state mi, ram chhung hmun danga tangkhang mekte hruai haw dan a ngaih-tuah dawn. Chief minister N Biren Singh kaihhruai state consultative committee for Covid-19 chuan state danga tangkhangten harsatna an tawh hrang hrangte sawihoin, him taka hruai haw an nih theih dan tur an ruahman dawn tih principal secretary (Health and Family Welfare) V Vumlunmang chuan a sawi. He committee hi April 23-a din niin, member 21 an awm a ni. Manipur mi, state danga tangkhang mek hi mi 30,000 vel an awm a, an zinga 22,018 chu sorkarin chhawmdawlna Rs 2,000 ṭheuh a pe tawh tih Chief minister chuan a sawi bawk. Committee chuan state dang aṭanga hruai haw turte dah hranna tur, quarantine centre pawh siam belh a ngaih thu sawiin, health department hnenah centre siam belh tur hi lo buaipui zui turin a hriattir a ni. |
hmarchhak | Mizoram chuan December 2019 khan Goods & Service Tax (GST) aṭangin cheng vbc. 21 a hmu a, December 2018 aiin cheng vbc. 13-in a hmu tam zawk a, GST aṭanga sum hmuh tamna (punna) chu 60% a ni. GST aṭanga sum hmuh punna percentage san lamah Mizoram chu India ramah palina a ni pha.Business Today-in a tarlan danin, December 2019-a GST aṭanga sum hmu tam ber state Maharashtra chuan cheng vbc. 16,530 an hmu. December 2018 leh December 2019-a sum hmuh zat punna percentage sang ber chu Arunachal Pradesh a ni a, 124%-in a pung. Arunachal Pradesh bakah hian, Nagaland (88%) leh Manipur (64%)-te chu Mizoram aia sum hmuh punna sang zawkte an ni.GST aṬanga sum hmuh danStateDec. 2018Dec. 2019Punna %Jammu & Kashmir29340940Himachal Pradesh59569918Punjab1,1621,29011Uttarakhand1,0551,21315Haryana4,6465,36515Delhi3,1463,69818Rajasthan2,4562,71310Uttar Pradesh4,9575,48911Bihar9091,01612Sikkim15021443Arunachal Pradesh2658124Nagaland173188Manipur274464Mizoram132160Tripura485924Meghalaya10812314Assam74399133West Bengal3,2303,74816Jharkhand1,9951,943-3Odisha2,3472,3832Chhattisgarh1,8522,13615Madhya Pradesh2,0942,43416Gujarat5,6196,62118Daman and Diu779422Dadra & Naga Haveli12915420Maharashtra13,52416,53022Karnataka6,2096,88611Goa3423636Lakshadweep41-78Kerala1,4161,65117Tamil Nadu5,4156,42219Puducherry1521659Andaman & Nicobar Island223036Telangana3,0143,42013Andhra Pradesh2,0492,26511 |
hmarchhak | Lockdown avanga ram chhung hmun hrang hranga tangkhangte hruai hawna tura Shramik special train tlan tir hmangin, May 1 aṭang khan mi nuai 6.48 chuang chu an state-ah hruai haw an ni tawh. Railways Executive Director RD Bajpai chuan special train hi ṭum 450 chuang tlan tir a ni tawh tih a sawi a, ni khata tlantir zat pawh hi tihpun zel tum a nih thu a sawi. May 1 aṭanga rel tlan tir zinga 75% chuang chu Uttar Pradesh leh Bihar-ah an tlan a ni. Special train tlan tira chuang tur te hi rel-a an chuan hmain screening neih vek an ni a, rel-ah hian ei tur leh tui a thlawnin pek an ni bawk. Sorkar laipui chuan Shramik Special train-a phurh theih zat a bithliah, mi 1,200 chu 1,700-ah a lo tihpun sak tawh a, hei bakah hian relin a kalna tur a pannaah kawng lakah din a khapsak pawh thlahdulin, an tum hmun an thlen hmain kawng lakah ṭum thum a din chawlh a phalsak tawh bawk a ni. |
hmarchhak | Assam sorkar chuan an state-a vawk hri, African swine fever (AFS) vanga vawk tam tak an thih hnuah, vawk vulhtute zángnadawmna pek an ni dawn tih a sawi. AFS vang hian state chhunga district pakuaah vawk 13,000 chuang an thi tawh a ni.Vawk vulhtute hnena zangnadawmna pek dan tur chungchangah sorkar laipui pawh an berawn tawh tih a sawi bawk. State animal husbandry and veterinary minister Atul Bora chuan, ""AFS avanga vawk vulh lai chan tam takte dinhmun pawh kan hriatthiampui a ni. Sorkar laipui pawh kan berawn reng a, vawk an hloh zatte chiang taka hriatchian a nih hnuah zangnadawmna pawh hi pek ngei an ni ang,"" a ti. AFS vanga vawk tam tak thihna, Lakhimpur, Dhemaji, Sivasagar, Dibrugarh, Biswanath leh Jorhat district-ah chuan vawksa ei leh hralh khap nghal a ni a, a hnuah Kamrup (Metro), Golaghat leh Majuli district-ah khap zui ve leh a ni bawk. Bora chuan AFS leng mek khuahkhirh tur hian theihtawp an chhuah tih sawiin, vawk vulhtute pawh hri hi a darh zel lohna turin sorkar hmalakna lo thlawp turin a chah. |
hmarchhak | Manipur chief minister N Biren Singh chuan kar liam taa Kolkata-a private hospital hrang hranga thawk, Manipur nurse 185-te chu state sorkarin a ko haw lo tih a sawi. Kolkata private hospital hrang hranga thawk nurse 350 chuang chu kar liam ta khan bangin, an zingah hian Manipur aṭanga kal nurse 185 an tel a ni. Heng nurse-te hi Manipur-ah hian an haw tawh a ni. Nurse bangte hruai hawna tur hi state sorkara home department-in a buaipui nia sawi chungchang chu chhangin, CM chuan sorkarin nurse leh doctor-te pualin hetiang thil hi a buaipui lo tih a sawi. ""An thawhna hmunah thawk chhunzawm zel turin kan tilui thei lo a, mahse Manipur-ah lo haw turin kan ngen lo. Mi tupawh, nurse leh doctor pawh ni se, rawn haw turin kan ti lo. Mahse an thawhna hmunah nuam an ti lo a, an thawk chhunzawm duh loh a nih erawh chuan an thu a ni. Hmun hrang hranga damlote enkawla hna thawka chhuakte kan chhuang hle a ni,"" a ti. Kolkalta private hospital ṭhenkhata thawk, nurse-te chuan an thawhna hmunah thawktute himna an ngaihtuah pui lo a, personal protective equipment (PPE) te hman nawn tir zel an ni a, hei vang hian hri leng laka an him tawk lo nia an ngaih thu an sawi. Covid-19 kai enkawltu nurse-te awmna tur isolation unit hran siamsak an ni lo a, damlo enkawl zawha inbualna tur pawh an duh ang hman tur an nei lo niin an sawi. Hei vang hian an hna aṭang hian bangin, an state lam an pan hlawm a ni. Hetih lai hian Kolkata private hospital association chuan Manipur sorkarin nurse-te hi a ko haw niin an puh a, hei hi Singh chuan chhangin, an koh haw an nih loh thu a sawi. Private hospital-a thawk nurse bangte hi Manipur mi te bakah Tripura leh Odisha aṭanga kalte an ni. |
Subsets and Splits